Izjava nakon Evro samita\nNa Evro samitu održanom 26. oktobra dogovoren je sveobuhvatan skup mera za rešavanje postojećih napetosti na finansijskim tržištima i ponovno uspostavljanje poverenja.\n1. Tokom poslednje tri godine, preduzeli smo korake bez presedana kako bismo se borili sa efektima svetske finansijske krize, u Evropskoj uniji kao takvoj i unutar evrozone. Strategija koju smo usvojili obuhvata odlučne napore u cilju obezbeđenja finansijske konsolidacije, podršku zemljama koje se suočavaju sa poteškoćama, i jačanje upravljanja evrozonom koje vodi našoj dubljoj ekonomskoj integraciji i ambicioznim planovima za rast. Na sastanku održanom 21. jula doneli smo set bitnih odluka. Ratifikacija mera u vezi sa EFSF (Evropskim fondom za finansijsku stabilnost) od strane svih 17 država članica evrozone značajno jača našu sposobnost da reagujemo na krizu. Dogovor sve tri institucije o obimnom zakonskom paketu u strukturama EU posvećenom boljem ekonomskom upravljanju predstavlja još jedan veliki uspeh. Uvođenje Evropskog semestra je fundamentalno promenilo način na koji se naše fiskalne i ekonomske politike koordinišu na evropskom nivou, tako da se koordinacija na nivou EU sada odvija pre donošenja odluka na nacionalnim nivoima. Evro nastavlja da počiva na čvrstim osnovama.\n2. Za ponovno uspostavljanje poverenja neophodne su dalje mere. Zato smo se danas dogovorili o celovitom nizu dodatnih mera koje odražavaju našu čvrstu rešenost da učinimo sve što je neophodno da prevaziđemo postojeće poteškoće i preduzmemo neophodne korake za dovršavanje naše ekonomske i monetarne unije. U potpunosti podržavamo poteze ECB u cilju očuvanja stabilnosti cena u evrozoni.\nOdržive javne finansije i strukturne reforme za rast\n3. Evropska unija mora da poboljša svoje izglede u pogledu rasta i zapošljavanja, kao što je navedeno u agendi za rast usaglašenoj na sastanku Evropskog saveta 23. oktobra 2011. Ponavljamo našu punu privrženost sprovođenju preporuka upućenih pojedinačnim državama u okviru prvog Evropskog semestra, kao i vezi sa fokusiranjem javne potrošnje na oblasti rasta.\n4. Sve države članice evrozone su potpuno rešene da nastave svoju politiku fiskalne konsolidacije i strukturnih reformi. Poseban napor će morati da učine one države članice koje se susreću sa napetostima na tržištima državnog duga.\n5. Pozdravljamo važne korake koje preduzima Španija kako bi smanjila svoj budžetski deficit, restrukturisala bankarski sektor i reformisala tržišta rada i proizvoda, kao i usvajanje ustavnih amandmana koji se odnose na uravnoteženi budžet. Strogo sprovođenje budžetskih prilagođavanja u skladu sa planom je od ključnog značaja, i na regionalnom nivou, da bi se ispunile obaveze iz Pakta za stabilnost i rast, kao i jačanje fiskalnog okvira kroz kreiranje zakonodavstva na nižem nivou kako bi ustavni amandman postao u potpunosti operativan. Dalje mere su neophodne kako bi se povećao rast u cilju smanjenja neprihvatljivo visokog nivoa nezaposlenosti. Mere bi trebalo da obuhvataju unapređenje promena na tržištu rada kako bi se povećala fleksibilnost na nivou preduzeća i mogućnost zapošljavanja radne snage, kao i druge reforme za poboljšanje konkurentnosti, naročito proširenje reformi u sektoru usluga.\n6. Pozdravljamo planove Italije za rast kroz unapređenje strukturnih reformi i strategiju fiskalne konsolidacije, kako je navedeno u dopisu poslatom predsednicima Evropskog saveta i Komisije, i pozivamo Italiju da hitno prezentuje ambiciozan vremenski raspored ovih reformi. Pohvaljujemo posvećenost Italije da ostvari uravnotežen budžet do 2013. i strukturni budžetski suficit 2014. godine, što će dovesti do smanjenja bruto državnog duga na 113% BDP-a u 2014, kao i predviđeno uvođenje pravila uravnoteženog budžeta u ustav do sredine 2012.\nItalija će sada sprovesti predložene strukturne reforme u cilju povećanja konkurentnosti smanjenjem birokratije, ukidanjem minimalne tarife u stručnim službama i daljom liberalizacijom lokalnih javnih službi i komunalnih usluga. Primamo k znanju posvećenost Italije reformama radnog zakonodavstva, naročito u pogledu pravila i procedura otpuštanja i preispitivanja trenutno fragmentiranog sistema naknada za nezaposlene do kraja 2011, uzimajući u obzir budžetska ograničenja. Primamo k znanju plan za povećanje starosne granice za penzionisanje na 67 godina do 2026. i preporučujemo da do kraja godine bude definisan proces za ostvarenje ovog cilja.\nPodržavamo nameru Italije da preispita programe strukturnih fondova tako što će ponovo odrediti prioritetne projekte i fokusirati se na obrazovanje, zapošljavanje, digitalnu agendu i železnice / mreže, sa ciljem poboljšanja uslova za jačanje rasta i rešavanje regionalnih razlika.\nPozivamo Komisiju da pruži detaljnu procenu mera i da prati njihovo sprovođenje, kao i italijanske vlasti da pravovremeno obezbede sve informacije neophodne za takvu procenu.\nZemlje obuhvaćene programom prilagođavanja\n7. Ponavljamo našu odlučnost da nastavimo pružanje podrške svim zemljama u okviru programa dok ne povrate pristup tržištu, pod uslovom da one u potpunosti primenjuju te programe.\n8. Što se tiče zemalja obuhvaćenih programom, zadovoljni smo napretkom Irske u punoj implementaciji svog programa prilagođavanja koji daje pozitivne rezultate. Portugalija takođe ostvaruje valjan napredak sa svojim programom i odlučna je da nastavi preduzimanje mera koje podupiru fiskalnu održivost i poboljšavaju konkurentnost. Pozivamo obe zemlje da nastave svoje napore, da se pridržavaju dogovorenih ciljeva i da budu spremne da preduzmu sve eventualne dodatne mere koje bi bile potrebne da se ostvare ti ciljevi.\n9. Pozdravljamo odluku Evrogrupe o isplati 6. tranše EUIMF programa podrške za Grčku. Očekujemo sklapanje održivog i kredibilnog novog višegodišnjeg EU-MMF programa do kraja godine.\n10. Mehanizam za praćenje sprovođenja grčkog programa mora biti ojačan, na zahtev Vlade Grčke. Grčka ima vlasništvo nad ovim programom i njegovo sprovođenje je u nadležnosti grčkih vlasti. U kontekstu novog programa, Komisija će, u saradnji sa drugim partnerima iz trojke, za vreme trajanja programa uspostaviti određene kapacitete za praćenje situacije na terenu, uz učešće nacionalnih eksperata, kako bi radili u bliskoj i stalnoj saradnji sa grčkom vladom i trojkom, te pružali savete i nudili pomoć u cilju obezbeđenja blagovremenog i punog sprovođenja reformi. To će pomoći trojci da proceni usklađenost mera koje će preduzeti grčka vlada sa obavezama proisteklim iz programa. Ova nova uloga će biti navedena u Memorandumu o razumevanju. Da bi se olakšalo efikasno korišćenje značajnih zvaničnih kredita za dokapitalizaciju grčkih banaka, upravljanje Grčkim fondom za finansijsku stabilnost (HFSF) će biti ojačano u dogovoru sa grčkom vladom i trojkom.\n11. U potpunosti podržavamo Tim za tehničku pomoć koji je formirala Komisija.\n12. Učešće privatnog sektora ima vitalnu ulogu u uspostavljanju održivosti grčkog duga. Zbog toga pozdravljamo trenutne diskusije između Grčke i privatnih investitora u cilju pronalaženja rešenja za dublje učešće tog sektora. Zajedno sa ambicioznim programom reforme grčke ekonomije, učešće privatnog sektora treba da obezbedi smanjenje grčkog duga u odnosu na BDP sa ciljem postizanja 120% do 2020. godine. U tom cilju pozivamo Grčku, privatne investitore i sve zainteresovane strane da razviju dobrovoljnu razmenu obveznica sa nominalnim popustom od 50% na pojmovni iznos duga Grčke u posedu privatnih investitora. Države članice evrozone će doprineti paketu učešća privatnog sektora u iznosu do 30 milijardi evra. Na osnovu toga, zvanični sektor je spreman da obezbedi dodatni program finansiranja do 100 milijardi evra do 2014, uključujući i neophodnu dokapitalizaciju grčkih banaka. Novi program bi trebalo da bude dogovoren do kraja 2011. a zamena obveznica treba da se sprovede početkom 2012. Pozivamo MMF da nastavi da doprinosi finansiranju novih grčkog programa.\n13. Grčka opredeljuje buduće tokove gotovine od projekta Helios i druge privatizacione prihode van onih koji su već uključeni u program prilagođavanja za dalje smanjenje zaduženosti Republike Grčke za iznos do 15 milijardi evra, sa ciljem ponovnog uspostavljanja kreditnog kapaciteta kod EFSF.\n14. Biće obezbeđeno proširenje kredita u cilju podupiranja kvaliteta obezbeđenja, kako bi se omogućilo njegovo neometano korišćenje radi pristupa grčkih banaka likvidnosnim operacijama u okviru evrosistema.\n15. Što se tiče našeg opšteg pristupa učešću privatnog sektora u evrozoni, potvrđujemo našu odluku od 21. jula 2011 da je za Grčku potrebno izuzetno i jedinstveno rešenje.\n16. Sve ostale države članice iz evrozone svečano potvrđuju svoju nepokolebljivu rešenost da u potpunosti ispoštuju sve što su suvereno potpisale i sve svoje obaveze prema održivim fiskalnim uslovima i strukturnim reformama. Šefovi država ili vlada evrozone u potpunosti podržavaju ovu odlučnost, budući da je verodostojnost svih njihovih suverenih potpisa odlučujući element za obezbeđivanje finansijske stabilnosti u evrozoni u celini.\n17. Proces ratifikacije revidiranog EFSF je sada završen u svim državama članicama iz evrozone i Evrogrupa je usaglasila smernice za primenu u vezi sa intervencijama na primarnim i sekundarnim tržištima, aranžmanima predostrožnosti i dokapitalizacijom banaka. Odluke koje smo doneli u vezi sa EFSF 21. jula su na taj način postale u potpunosti operativne. Svi dostupni alati će se koristiti a efikasan način kako bi se obezbedila finansijska stabilnost u evrozoni. Kako se navodi u smernicama za primenu, stroga uslovljenost će se primenjivati u slučaju novih programa (predostrožnosti) u skladu sa MMF-om praksom. Komisija će sprovesti unapređen nadzor država članica na koje se ovaj aranžman odnosi i redovno podnositi izveštaje Evrogrupi.\n18. Slažemo se da će se kapacitet proširenog EFSF koristiti u cilju postizanja maksimalne iskorišćenosti raspoloživih resursa u sledećim okvirima:\n• cilj je da se podrži pristup tržištu za države članice iz evrozone koje se suočavaju sa tržišnim pritiscima i da se obezbedi pravilno funkcionisanje tržišta državnih dugova evrozone, uz istovremeno potpuno očuvanje visoke kreditne sposobnosti EFSF. Ove mere su potrebne da bi se obezbedila finansijska stabilnost i pružila adekvatna garancija da se kriza neće dalje širiti;\n• to će biti učinjeno bez širenja garancija na kojima se zasniva instrument i u skladu sa pravilima Ugovora i uslovima postojećeg okvirnog sporazuma, držeći se okvira dogovorenih instrumenata, i uključujući odgovarajuće uslovljavanje i nadzor.\n19. Postigli smo saglasnost o dve osnovne mogućnosti korišćenja resursa EFSF:\n• obezbeđivanje boljeg kvaliteta kredita za nove dugove koje izdaju države članice, čime se smanjuju troškovi finansiranja. Privatnim investitorima bi bila ponuđena mogućnost kupovine ovog obezbeđenja od rizika pri kupovini obveznica na primarnom tržištu;\n• maksimiziranje finansijskih aranžmana EFSF sa kombinacijom sredstava iz privatnih i javnih finansijskih institucija i investitora, što može da se organizuje preko pravnih lica kreiranih sa posebnom namenom. Ovim će se povećati količina raspoloživih sredstava za pružanje kredita, dokapitalizaciju banaka i za kupovinu obveznica na primarnom i sekundarnom tržištu.\n20. EFSF će moći da koristi istovremeno ove dve mogućnosti, te da ih upotrebljava u zavisnosti od konkretnog cilja i okolnosti na tržištu. Očekivani učinak svake od ovih mogućnosti će varirati u zavisnosti od sopstvenih specifičnosti i tržišnih uslova, ali može biti i četverostruk ili čak petostruk.\n21. Pozivamo Evrogrupu da finalizira uslove za realizaciju ovih modaliteta u novembru, u obliku smernica i u skladu sa nacrtom uslova koji je pripremio EFSF.\n22. Pored toga, dalje unapređenje resursa EFSF može se postići kroz još bližu saradnju sa MMF-om. Evrogrupa, Komisija i EFSF će raditi na svim mogućim varijantama.\n23. Pozdravljamo sporazum o dokapitalizaciji i finansiranju banaka (vidi Aneks 2) koji su danas postigli članovi Evropskog saveta.\nEkonomska i fiskalna koordinacija i nadzor\n24. Zakonski paket o ekonomskom upravljanju jača koordinaciju i nadzor ekonomske i fiskalne politike. Po stupanju na snagu u januaru 2012, ovaj paket zakona će se striktno sprovoditi kao deo Evropskog semestra. Pozivamo Komisiju i Savet da sprovode rigorozan nadzor, uključujući i međusobni pritisak, i aktivno korišćenje postojećih i novih instrumenata koji su na raspolaganju. Takođe ne zaboravljamo naše obaveze preuzete u okviru Evro plus pakta.\n25. Biti deo monetarne unije ima dalekosežne implikacije i podrazumeva mnogo bližu koordinaciju i nadzor kako bi se osigurala stabilnost i održivost cele oblasti. Sadašnja kriza ukazuje na potrebu da se ovim pitanjem bavimo mnogo efikasnije. Stoga ćemo, uz unapređenje alata za rešavanje kriza u okviru evrozone, ostvariti dalji napredak u integrisanju ekonomskih i fiskalnih politika kroz jačanje koordinacije, nadzora i discipline. Razvićemo politike neophodne za podršku funkcionisanju prostora jedinstvene valute.\n26. Konkretnije, koristeći kao osnovu zakonski paket koji je upravo usvojen, Evropski semestar i Pakt Evro plus, obavezujemo se na sprovođenje sledećih dodatnih mera na nacionalnom nivou:\na. sve države članice iz evrozone će usvojiti pravila o uravnoteženom budžetu u strukturnom smislu, tako što će Pakt za stabilnost i rast biti prenet u nacionalno zakonodavstvo, po mogućnosti na ustavnom nivou ili njegovom ekvivalentu, do kraja 2012;\nb. jačanje nacionalnih fiskalnih okvira, iznad zahteva Direktive o uslovima za budžetske okvire država članica. Konkretno, nacionalni budžeti treba da se zasnivaju na nezavisnim prognozama rasta;\nc. poziv nacionalnim parlamentima da uzmu u obzir preporuke usvojene na nivou EU o vođenju ekonomske i budžetske politike;\nd. konsultovanje Komisije i drugih država članica evrozone pre usvajanja svih većih planova reforme fiskalne ili ekonomske politike sa potencijalnim efektima prelivanja, kako bi se dala mogućnost za procenu mogućih efekata za zonu evra u celini;\ne. posvećenost poštovanju preporuka Komisije i relevantnih komesara u vezi sa sprovođenjem Pakta za stabilnost i rast.\n27. Takođe se slažemo da su detaljniji monitoring i primena dodatnih mera utemeljeni u sledećim slučajevima:\na. za države članice iz evrozone koje su u postupku u vezi sa prekomernim deficitom, Komisija i Savet će moći da prouče nacrte nacionalnih budžeta i usvoje mišljenje o njima pre njihovog usvajanja relevantnim nacionalnim parlamentima. Pored toga, Komisija će pratiti izvršenje budžeta i, ako je potrebno, predložiti izmene i dopune u toku godine;\nb. u slučaju odstupanja od programa prilagođavanja, biće sproveden detaljniji monitoring i koordinacija sprovođenja programa.\n28. Očekujemo predstojeći predlog Komisije o detaljnijem monitoringu koji će ona uputiti Savetu i Evropskom parlamentu u skladu sa članom 136 TFEU. U tom smislu, pozdravljamo nameru Komisije da ojača, unutar Komisije, ulogu nadležnog komesara za detaljniji monitoring i primenu dodatnih mera.\n29. Dodatno ćemo ojačati ekonomski stub ekonomske i monetarne unije i ostvariti bolju koordinaciju makro-i mikro-ekonomskih politika. Nadovezujući se na Pakt Evro plus, poboljšaćemo konkurentnost, čime ćemo postići dalje približavanje politika u cilju promocije rasta i zapošljavanja. Pragmatična koordinacija poreskih politika u evrozoni je neophodan element jače koordinacije ekonomske politike u cilju pružanja podrške fiskalnoj konsolidaciji i ekonomskom rastu. Zakonodavni rad na pripremanju predloga Komisije za Zajedničku konsolidovanu osnovicu korporativnog poreza i za Porez na finansijske transakcije je u toku.\nStruktura upravljanja u evrozoni\n30. Da bi se efikasnije izlazilo na kraj sa tekućim izazovima i obezbedila čvršća integracija, upravljačka struktura u zoni evra će biti ojačana, uz očuvanje integriteta Evropske unije kao celine.\n31. Tako ćemo se sastajati redovno - najmanje dva puta godišnje - na našem nivou, u okviru Evropskog samita, kako bismo odredili stratešku orijentaciju ekonomskih i fiskalnih politika u evrozoni. Time ćemo omogućiti da dimenzija evrozone bude u većoj meri uzeta u obzir u našim nacionalnim politikama.\n32. Evrogrupa će, zajedno sa Komisijom i ECB, ostati u središtu svakodnevnog upravljanje evrozonom. Ona će igrati centralnu ulogu u sprovođenju Evropskog semestra od strane država članica koje pripadaju evrozoni. Ona će se oslanjati na jaču strukturu službi uključenih u pripremu aktivnosti.\n33. Detaljniji aranžmani su predstavljeni u Aneksu 1 ovog dokumenta.\n34. Evro je u srži našeg evropskog projekta. Ojačaćemo ekonomsku uniju kako bi bila u srazmeri sa monetarnom unijom.\n35. Tražimo od predsednika Evropskog saveta da u bliskoj saradnji sa predsednikom Komisije i predsednikom Evrogrupe identifikuje moguće korake za ostvarenje navedenih ciljeva. Akcenat će biti na daljem jačanju ekonomske konvergencije u okviru evrozone, unapređenju fiskalne discipline i produbljivanju ekonomske unije, uključujući istraživanje mogućnosti manjih izmena Ugovora. U decembru 2011. će biti predstavljen Privremeni izveštaj, kako bi se postigao dogovor o prvim smernicama. Izveštaj će sadržati plan o tome kako da se nastavi dalje uz puno poštovanje prerogativa institucija. Izveštaj o tome kako sprovesti dogovorene mere će biti završen do marta 2012. godine.\nDeset mera za unapređenje upravljanja evrozonom\nPostoji potreba da se ojača koordinacija i nadzor ekonomske politike u okviru evrozone, da se poboljša efikasnost donošenja odluka i obezbedi doslednija komunikacija. U tom cilju, preduzećemo sledećih deset mera, uz puno poštovanje integriteta EU kao celine:\n1. Održavaće se redovna zasedanja Evro samita, na kojima će učestvovati šefovi država ili vlada evrozone i predsednik Komisije. Ovi sastanci će se održati najmanje dva puta godišnje, u ključnim momentima godišnjeg ciklusa ekonomskog upravljanja; ovi sastanci će se, ako je to moguće, održavati nakon sastanaka Evropskog saveta. Dodatne sastanke može sazvati predsednik Evro samita, ukoliko je to potrebno. Evro samiti će definisati strateške orijentacije za vođenje ekonomskih politika i za unapređenje konkurentnosti i jačanje konvergencije u evrozoni. Predsednik Evro samita će obezbediti pripremu Evro samita, u bliskoj saradnji sa predsednikom Komisije.\n2. Predsednika Evro samita će imenovati šefovi država ili vlada evrozone u isto vreme kada Evropski savet bira svoga predsednika, i na isti period. Do sledećeg takvog glasanja, sadašnji predsednik Evropskog saveta će predsedavati sastancima Evro samita.\n3. Predsednik Evro samita će detaljno informisati države članice koje ne pripadaju evrozoni o pripremi i ishodu ovih samita. Predsednik će takođe obaveštavati Evropski parlament o ishodu Evro samita.\n4. Kao što je trenutno slučaj, Evrogrupa će osigurati sve bližu koordinaciju ekonomskih politika i promovisanje finansijske stabilnosti. Uz poštovanje nadležnosti institucija EU u tom pogledu, ona postiče pojačan nadzor ekonomske i fiskalne politike država članica što se tiče evrozone. Ona će takođe pripremati Evro samite i obezbediti realizaciju postignutih dogovora.\n5. Predsednik Evrogrupe bira se u skladu sa Protokolom br. 14 u prilogu Ugovora. Odluka o tome da li on / ona treba da bude izabran između članova Evrogrupe ili će to da bude predsednik sa punim radnim vremenom sa sedištem u Briselu biće doneta u trenutku isteka mandata sadašnjeg predsednika. Predsednik Evro samita će biti konsultovan o planu rada Evrogrupe i može pozvati predsednika Evrogrupe da sazove sastanak Evrogrupe, pre svega kako bi pripremio Evro samit ili radi realizacije njegovih odluka. Biće jasno definisane nadležnosti Evro samita, Evrogrupe i pripremnih tela, kao i obaveze svakog od ovih tela u pogledu izveštavanja.\n6. Predsednik Evro samita, predsednik Komisije i predsednik Evrogrupe će se sastajati redovno, najmanje jedanput mesečno. Predsednik Evropske centralne banke može biti pozvan da učestvuje na ovom sastanku. Predsednici nadzornih agencija i direktor EFSF / direktor Evropskog mehanizma za stabilnost (ESM) mogu biti pozvani na ad hoc osnovi.\n7. Rad na pripremnom nivou će nastaviti da sprovodi Radna grupa Evrogrupe (EWG), oslanjajući se na ekspertizu Komisije. EWG takođe priprema sastanke Evrogrupe. Njoj bi trebalo da pomogne permanentnija pod-grupa sastavljena od zamenika / funkcionera predstavnika ministara finansija, koja će se češće sastajati, radeći pod okriljem predsednika EWG.\n8. Radnom grupom Evrogrupe će predsedavati predsednik sa punim radnim vremenom i sedištem u Briselu. U principu, on / ona će biti izabran u isto vreme kao predsedavajući Ekonomsko-finansijskog odbora (EFC).\n9. Postojeće administrativne strukture (tj. Generalni sekretarijat Saveta i Sekretarijat EFC) će biti ojačane i sarađivaće koordinisano kako bi, pod vođstvom predsednika EFC / EWG, obezbedile adekvatnu podršku predsedniku Evro samita i predsedniku Evrogrupe. Po potrebi će biti angažovani i spoljni stručnjaci na ad hoc osnovi.\n10. Biće uspostavljeni jasna pravila i mehanizmi kako bi se poboljšala komunikacija i obezbedilo slanje doslednijih poruka. Predsednik Evro samita i predsednik Evrogrupe imaju posebnu odgovornost u tom pogledu. Predsednik Evro Samita zajedno sa predsednikom Komisije će biti odgovoran za obaveštavanje o odlukama Evro samita, a predsednik Evrogrupe je zajedno sa komesarom za ekonomske i finansijske poslove (ECFIN) odgovoran za obaveštavanje o odlukama Evrogrupe.\nKonsenzus o bankarskom paketu\n1. Mere za vraćanje poverenja u bankarski sektor (bankarski paket) su hitno potrebne i neophodne su u kontekstu pooštravanja preventivne kontrole bankarskog sektora u EU. Ove mere treba da ispune:\na. potrebu da se obezbedi srednjoročno finansiranje banaka, kako bi se izbegla nemogućnost otplate kredita i zaštitio protok kredita za realnu ekonomiju, kao i da se obezbedi koordinacija mera za ostvarenje navedenog.\nb. potrebu da se poboljša kvalitet i kvantitet kapitala da bi banke mogle da izdrže udare, kao i da se ovo poboljšanje pokaže na pouzdan i usklađen način.\n2. Garancije na bankarske obaveze bi morale po potrebi da obezbede direktniju podršku bankama pri pristupu oročenim zajmovima (budući da su kratkoročni zajmovi dostupni kod ECB i relevantnih nacionalnih centralnih banaka). Ovo je takođe ključni deo strategije za ograničavanje postupaka poravnanja zaduženja.\n3. Jednostavno ponavljanje iskustva iz 2008. sa punom nacionalnom diskrecijom u uspostavljanju sistema likvidnosti možda ne bi moglo da obezbedi zadovoljavajuće rešenje pod postojećim tržišnim uslovima. Zato je potreban istinski koordiniran pristup na nivou EU u vezi sa kriterijumima za pristup, određivanjem cena i uslova. Komisija treba zajedno sa EBA, EIB i ECB da hitno istraži mogućnosti za ostvarenje ovog cilja i da o tome izvesti EFC.\n4. Visina kapitala: Postoji široka saglasnost da je nakon 30. septembra potrebno znatno povećanje koeficijenta najkvalitetnijeg kapitala na 9% i, takođe, da posle obračunavanja tržišne vrednosti izloženosti državnih dugova treba stvoriti privremene rezerve, što je opravdano izuzetnim okolnostima. Ovaj kvantitativni cilj u pogledu visine kapitala će morati da bude postignut do 30. juna 2012, na osnovu planova usaglašenih sa nacionalnim nadzornim organima i usklađenim sa EBA. Ovo oprezno vrednovanje ne bi uticalo na relevantna pravila finansijskog izveštavanja. Nacionalni nadzorni organi, pod pokroviteljstvom EBA, moraju da obezbede da planovi banaka za jačanje kapitala ne dovedu do prekomernog smanjenja finansijskog zaduživanja, uključujući i održavanje kreditnih tokova za realnu ekonomiju i uzimajući u obzir trenutni nivo izloženosti grupe, uključujući filijale u svim državama članicama, a imajući u vidu potrebu da se izbegne nepotrebni pritisak na produžavanje rokova za vraćanje kredita u zemljama domaćinima ili na tržištima državnih dugova.\n5. Finansiranje dokapitalizacije: Banke bi trebalo pre svega da koriste privatne izvore kapitala, uključujući restrukturiranje i konverziju dugovanja u hartije od vrednosti. Bankama bi trebalo ograničiti isplatu dividendi i premija do ostvarenja ovog cilja. Ako je neophodno, nacionalne vlade treba da obezbede podršku, a ako ova podrška nije dostupna, dokapitalizacija treba da bude finansirana putem kredita EFSF u slučaju zemalja evrozone.\n6. Svaki oblik javne pomoći, bilo na nacionalnom ili nivou EU, biće podvrgnut uslovima sadašnjeg posebnog kriznog okvira za državnu pomoć, za koji je Komisija ukazala da će biti primenjen uz neophodnu proporcionalnost, imajući u vidu sistemski karakter krize.


Uprava postupa po zaključku koji je dobila od Vlade - INFORMACIJA JE KAPITAL - Capital.ba\n14. jun. 2017. 11:45 Objavljeno u FINANSIJE\nBANJALUKA, Računi svih domova zdravlja i bolnica u Republici Srpskoj koji nisu izmirili svoje tekuće obaveze za poreze i doprinose biće blokirani jer Poreska uprava Srpske postupa po zaključku koji je dobila od Vlade, rekla je Srni direktor Poreske uprave Republike Srpske Zora Vidović.\nVidovićeva je pojasnila da su računi domova zdravlja blokirani u istočnom dijelu Republike Srpske i dijelu Hercegovine, te da joj trenutno nije poznato kolika su pojedinačna dugovanja domova zdravlja za poreze i doprinose.\n“Poreska uprava Republike Srpske radi po zaključku Vlade Srpske u kojem je navedeno da se tekuće obaveze iz ove godine za poreze i doprinose moraju izmirivati, a da stare obaveze `stoje` do 30. juna ove godine, do kada će Vlada nama predložiti način njihovog izmirenja”, kaže Vidovićeva.\nFilijala Poreske uprave Republike Srpske u Istočnom Sarajevu blokirala je račune zdravstvenim ustanovama koje su u njenoj nadležnosti, zbog dugova za doprinose i poreze. Srna\nKljučne riječi: naplata, poreska uprava rs, vazno, vlada rs, zora vidovic\nVidović: Vrijednost nepokretnosti 47 milijardi KM\n14. jun. 2017. 12:46\nVlada nema marke jedne na računima zato grabe gdje mogu!!!


FLY FROM NIŠ: [VEST DANA] Na aerodromu Niš sinoć opslužena 3 aviona istovremeno\nRedak prizor (foto: FB Aerodrom Niš Konstantin Veliki)\nKao i što se pretpostavljalo od momenta objavljivanja letnjeg reda letenja i pomeranja reda letenja tokom špica letnje sezone za Bazel, niški aerodrom od juče i svakog narednog četvrtka opsluživaće i do tri aviona istovremeno.\nUpravo su radnici niškog aerodroma "Konstantin Veliki" uspešno, prema saopštenju Aerodrom Niš objavljenom na zvaničnoj fejsbuk stranici, opslužili i otpremili 3 putnička aviona i to na redovnim linijama za Bazel, Stokholm (aerodrom Skavsta) i Diseldorf (aerodrom Weeze). Ako je poznato da je kapacitet same terminalne zgrade mali, uspeh je samim tim veći jer u malom prostoru treba organizovati i kontrolisati veliki broj putnika. Ovo je i dokaz aerodrom i u trenutnom stanju može da radi bez problema, no postavlja se pitanje koliko će to trajati, jer dalja ulaganja u terminalnu zgradu odnosno proširenja kapaciteta zaista potrebna.\nInače nije prvi put da su opslužila i otpremila 3 aviona istovremeno, no nije se radilo o redovnom saobraćaju. Više o tome možete pročitati ovde.\nPodsetimo da svakog dana možete leteti sa aerodroma "Konstantin Veliki" ka nekoj od 10 destinacija širom Evrope sa jednom od 3 avio-kompanije Wizz Air, Ryanair, SWISS. Švajcarskim nacionalnim avio-prevoznikom se možete konektovati preko Ciriha čak na više od 50 destiancija širom Evrope i sveta.\nLabels: aerodrom Niš, analiza, avioni, dijaspora, investicije, letovi, Lowcost, niski aerodrom, putnici, razvoj, Ryanair, srbija, vesti, Wizz Air, zanimljivosti


Rezovi - Više od 100.000 građana u nedozvoljenom minusu - Vesti iz Kragujevca i Šumadije - Pressek.rs\nServis Ponedeljak, 6. avgust 2018.\nOko 110.000 građana Srbije ima problem da izađe iz nedozvoljenog minusa, a ova vrsta pozajmice ih papreno košta - kamatne stope idu i do čak 70 odsto godišnje, piše Politika.\nIako su banke od 2013. godine bile pod pritiskom NBS da smanje kamate na ovaj vid zaduživanja, one su ih do sada oborile 5,6 odsto, dok su istovremeno kamatne stope na dinarske kredite stanovništvu snižene 10,3 procenata.\nSrbija ima verovatno najviše kamate na dozvoljeni minus u Evropi. Još 2012. godine u Evropi prosek je bio svega osam odsto.\n- Pozajmice po tekućem računu svuda predstavljaju najskuplju vrstu pozajmice, pre svega zbog toga što su vreme i obim njihovog korišćenja, kao i vraćanja neizvesni, a Narodna banka Srbije je uvek upozoravala građane da bi ih trebalo koristiti samo u krajnjoj nuždi i u kraćem vremenskom periodu, kažu u NBS za Politiku.\nizvor: politika, foto: pixabay/stevepb\n· Petak, 3. avgust 2018. Uskoro pregovori o minimalcu\n· Sreda, 8. avgust 2018. Besplatna struja za veći broj domaćinstava


Brnabić: Najvažnija regionalna stabilnost\n24/02/2020 | 17:15 | Izvor: SRNA\nPremijerka Srbije Ana Brnabić izjavila je da je tokom susreta sa specijalnim izaslanikom SAD za zapadni Balkan Metjuom Palmerom zajednički zaključeno da je stabilnost regiona najvažnija tema.\n- Tu smo mi saglasni sa SAD. Nismo saglasni o tome šta je uzrok, a šta posledica nekih trenutnih nestabilnosti u regionu, ali svakako ostaje da razgovaramo o tome - rekla je novinarima Brnabićeva, koja se sastala sa Palmerom na marginama Samita o zapadnom Balkanu u Londonu.\n- Kada me Palmer pita šta govorimo /srpskom članu Predsjedništva BiH/ Miloradu Dodiku kada se vidimo, ja mu odgovorim da je to apsolutni isto ono što govorimo kada razgovaramo o tim temama u javnosti ili na skupovima poput današnjeg - rekla je Brnabićeva.\nPremijerka Srbije je rekla i da u razgovoru Beograda sa Dodikom ne postoje tajne.\n- Ali, kada govorimo o BiH i Republici Srpskoj, važno je da podržavamo regionalnu stabilnost. O tome razgovaramo i sa Dodikom, i tu ne postoje tajne - rekla je Brnabićeva.\nOna je naglasila i da Srbija ne ugrožava BiH.\n- Imamo posebne odnose sa Republikom Srpskom, to je naše pravo i želje, a to nikako ne ugrožava BiH, već upravo suprotno. To u BiH treba da gledaju kao ruku pruženu BiH - rekla je Brnabićeva.\n- To možda najbolje pokazuje koliko u ovom trenutku SAD, s jedne strane, razmišljaju kakva je moguća destabilizacija u BiH i koliko oni ozbiljno prate situaciju u BiH, ali, s druge strane, i da je Ričard Grenel preuzeo u potpunosti pitanje odnosa Beograda i Prištine i taksi - rekla je Brnabićeva.


Solarna energija za bolji život na katunima : Vesti : KUĆA ZA NAS\nSolarna energija za bolji život na katunima\nMinistar poljoprivrede i ruralnog razvoja Tarzan Milošević potpisao je u ponedjeljak ugovore sa 104 poljoprivredna proizvođača, kojima je odobrena podrška za korišćenje solarne energije na katunima. Na taj način će se obezbijediti uslovi za rast proizvodnje i bolji život stočara.\nNa svečanosti povodom potpisivanja ugovora, Milošević je istakao će se elektrifikacijom objekata na katunima putem solarnih sistema stvoriti uslovi za poboljšanje i povećanje proizvodnje, bolji život stočara, kao i efikasnija komunikacija.\n- Sistem pruža mogućnost priključenja tri sijalice, jedne utičnice na koju se mogu priključiti manji potrošači, televizor ili frižider, kao i neki kućni uređaj koji nema visok stepen energetske efikasnosti – naglasio je Milošević dodajući da potpisivanje ugovora za podršku za korišćenje solarne energije na katunima predstavlja nastavak prošlogodišnjeg poziva, u okviru kojeg je dodijeljeno 87 fotonaponskih sistema.\n- Kroz projekat solarnih katuna prošle godine je omogućena isporuka 87 fotonaponskih sistema vrijednih 88.000 eura. Projekat je nastavljen i ove godine, tako da dodjeljujemo rješenja za 104 domaćinstva koja imaju ukupno 2,7 hiljade uslovnih grla – naveo je Milošević, podsjećajući da je za nabavku opreme za korišćenje solarne energije obezbijeđeno 90.000 eura, što predstavlja 80 odsto ukupne investicije. Prema njegovim riječima, to predstavlja samo jednu u nizu aktivnosti koju sporovodi Ministarstvo kako bi jednu od najtežih godina za crnogorsku poljoprivredu učinili što bezbolnijom.\n- Ohrabrujuće je da smo dogovorili nabavku sira i kabaste stočne hrane, kao i kukuruza i koncentrata po povoljnim uslovima i na odloženi rok plaćanja do 12 mjeseci. Na taj način smo stvorili pretpostavke da u narednoj godini imamo veću proizvodnju mlijeka i mesa – kazao je Milošević.\nNa javni poziv za korišćenje solarne energije na katunima, koji je bio otvoren od 4. jula do 17. avgusta, dostavljeno je 148 zahtjeva, dok je tokom prvog, prošlogodišnjeg konkursa dostavljeno 160 zahtjeva, od kojih je 87 ostvarilo pravo na podršku od 80 odsto. Njima je dodijeljena oprema za obezbjeđenje solarne energije uz sopstveno učešće seoskih gazdinstava od 20 odsto vrijednosti opreme.


SAD uplaćuje SZO 200 miliona dolara do kraja februara – Borba\nSAD uplaćuje SZO 200 miliona dolara do kraja februara\nSjedinjene Američke Države će Svjetskoj zdravstvenoj organizaciji (SZO) poslati uplatu u vrijednosti od preko 200 miliona dolara do kraja februara, najavio je u državni sekretar Entoni Blinken.\n-Ovo je ključni korak naprijed u ispunjavanju naših finansijskih obaveza kao članice SZO i odražava našu obnovljenu posvećenost osiguravanju potrebne podrške SZO za vođenje globalnog odgovora na pandemiju. SAD vjeruju da su multilateralizam, UN i SZO od suštinske važnosti, ne samo kao efikasan međunarodni zdravstveni i humanitarni odgovor na kovid 19, već i za izgradnju jačih globalnih zdravstvenih kapaciteta i bezbjednosti za budućnost- rekao je Blinken govoreći u Savjetu bezbednosti Ujedinjenih nacija.\nSjedinjene Države, koje su dugi niz godina bile najveći donator Svetske zdravstvene organizacije, napustile su SZO prošle godine, za vrijeme mandata Donalda Trampa. Američki predsednik Džo Bajden povukao je odluku o povlačenju SAD iz SZO prošlog mjeseca.\nVučić i Dačić nakon sastanka sa Sluckim: Odnosi sa Rusijom dodatno ojačani tokom pandemije\nNajviši ringišpil na svijetu u “Bolivud parku”.


SDP: Vlada FBiH svaki dan zadužuje građane sa 1,3 miliona KM\nVlada Federacije Bosne i Hercegovine nastavlja sa dodatnim zaduživanjem građana FBiH, pa je tako na današnjoj aukciji putem Sarajevske berze prodala novih 70 miliona KM obveznica na period od pet godina, tvrde iz opozicionog SDP-a.\nUz 70 miliona KM prodatih obveznica prije nešto više od 20 dana, ovo je novo zaduženje građana FBiH od 70 miliona KM, a plan Vlade je da do kraja ove godine bude prodano još 80 miliona KM obveznica, čime će ukupno zaduženje, samo po ovom osnovu, iznositi čak 220 miliona KM.\nNova zaduživanja su samo dodatna potvrda toga da Vlada FBiH nema nikakve jasne ekonomske vizije po pitanju stabilizacije federalnog budžeta. Umjesto provođenja jasnih ekonomskih mjera za njegovu stabilizaciju, Vlada FBiH sa Fadilom Novalićem na čelu, do kraja ove godine će, zajedno sa ranijim zaduženjima po drugom osnovu, napraviti novi dug od skoro pola milijarde KM. To znači da se Vlada, u prosjeku, tokom 2015. godine, svakodnevno zaduživala u iznosu od 1,3 miliona KM.\nNažalost, novo zaduživanje građana FBiH nije radi stvaranja bilo kakve nove vrijednosti ili radi nastavka izgradnje infrastrukturnih projekata, nego samo radi nastavka prekomjerne javne potrošnje i krpljenja budžetskih rupa.\nOvo je nastavak bezidejne ekonomske politike, utemeljene isključivo na prekomjernom zaduživanju i stvaranju obaveza iznad raspoloživih budžetskih sredstava. Na taj način Vlada FBiH priznaje nesposobnost postizanja dogovora sa međunarodnim finansijskim institucijama oko nastavka aranžmana za podršku stabilizaciji budžeta.\nTaj dogovor podrazumijeva konkretne reforme, kojih evidentno nema, a bajke o ekonomskom blagostanju, koje često iznose čelnici Vlade FBiH i vladajuće koalicije, ne prolaze u ozbiljnim međunarodnim institucijama, jer takve institucije traže konkretne rezultate, kaže se u saopćenju SDP-a.\nSDP o uništavanju Partizanskog groblja: Sve što je SDA učinila je slanje smušenog Novalića\nSDP je uz radnike Ginex-a: Tražit ćemo vanrednu sjednicu Parlamenta FBiH\nSDP: Podrška postupcima visokog predstavnika, očekujemo dalje sankcije rušiteljima pravnog poretka


Predsednik SAD Donald Tramp ponovo se obrušio svoje aktuelne i bivše saradnike koji su sarađivali sa specijalnim tužiocem Robertom Malerom. Tramp insistira da je tome da je u izveštaju prikazan netačno.\nU seriji tvitova sa Floride gde provodi Uskrs sa porodicom, Tramp je kritikovao one koji su pod zakletvom svedočili u Malerovoj istrazi o tome kako je predsednik pokušao da utiče na tu istragu i prikazali kako je Bela kuća puna laži i obmana.\n"Izjave o meni koje su dali određeni ljudi u ludačkom Malerovom izveštaju, koji je pisalo 18 demokrata koji mrze Trampa, su totalno izmišljene i neistinite", napisao je Tramp.\nTrampove izjave su dijametralno suprotne od onih koje je dao pre samo 24 sata. Prva predsednikova reakcija na izveštaj Roberta Malera koji je objavljen u četvrtak, bila je da je "potpuno oslobođen sumnje" i da mu je to "najbolji dan u od izbora".\nIpak, prema ljudima bliskim predsedniku, on se osećao izdanim od strane ljudi koji su svedočili u istrazi i prikazali ga u lošem svetlu, iako su govorili pod zakletvom. U Malerovom izveštaju pomenuti su bivši advokat Bele kuće Don Mekgen, nekadašnji menadžer Trampove kampanje Kori Levandovski i drugi saradnici predsednika.\nIako Robert Maler nije pronašao dovoljno dokaza za podizanje optužnice za saradnju Trampove kampanje sa Rusima uoči predsedničkih izbora 2016. i nije preporučio da se protiv Trampa podigne optužnica za opstrukciju pravde - u izveštaju je izneo stvari nepovolje po predsednika: da je podsticao svedoke da ne sarađuju u istrazi, da je često instuisao saradnike da govore loše o istrazi o Rusiji u javnosti i da se plašio da ta istraga može da ugrozi njegov položaj.\nDemokrate u Kongresu su reagovale odmah po objavljivanju izveštaja.\nDžerold Nedler, predsedavajući Odbora za pravosuđe u Predstavničkom domu\nDžerod Nadler, predsedavajući Odbora za pravosuđe Predstavničkog doma zatražio je sudskim putem od američkog Ministarstva pravde predaju kompletnog izveštaja specijalnog tužioca Roberta Malera.\nČlanovi Kongresa iz redova demokrata traže da im svi dokazi i dokumenta Malerovog izveštaja budu dostavljeni.\nTakođe su uputili obavezujuće pozive sekretaru za pravosuđe Vilijemu Baru i specijalnom tužiocu Robertu Maleru da svedoče u Kongresu.


On je govorio o dosadašnjoj podršci privredi i planovima za dalje, kao i o prihodima u budžetu i tome kako će ova potpuno nova situacija za sve nas uticati na ekonomiju u celom svetu.\n"Sada smo u drugoj polovini jula, koji je poslednji mesec sprovođenja mera podrške. Kada saberemo sve tri minimalne zarade, novčanu pomoć od 100 evra i odlaganje kredita, to je ukupan iznos od 278 milijardi dinara u kešu. Obećanje koje smo dali pre par meseci smo ispunili", rekao je ministar.\nOn je rekao da i dalje prati podatke poreske uprave, kaže da više ljudi plaća poreze na zarade nego par meseci.\n"Jeste možda apsurdno, ali tako je. Jesu neki ljudi ostali bez posla, ali je dosta mesta i otvoreno",\n"Sada treba biti pametan i videti šta i na koji način će se dešavati u narednom periodu", naglasio je ministar.\nSiniša Mali kaže da ne očekuje do 1. novembra veće pomake i negativne posledice na tržištu rada, upravo zbog sprovedenih mera.\n"Ukoliko dobijemo vakcinu i to se uradi na pravi način, to je jedino dugoročno rešenje za našu ekonomiju, sve ostalo je spašavanje. Naša ekonomija zavisi od toga kako ostale privrede rade".\nŠto se tiče budžeta, uveliko se priprema za 2021. godinu, poslate su instrukcije za sve buduće korisnike, očekuje se da do 1. septembra svi daju svoje ciljeve.\n"Zajedno sa PKS i Zavodom za statistiku trenutno se sprovodi najveće istraživanje, preko 1.000 preduzeća učestvuje. Istraživanje je u vezi sa tim kako smo do sada sproveli ove mere, kako su reagovali kupci, dobavljači. To je najsveobuhvatniji mogući pregled ove situacije. Sada ćemo videti koji su sektori više i manje pogođeni, pa ćemo znati kako da reagujemo. Ono što mi želimo je da umesto da predviđamo, imamo bazu podataka", rekao je ministar.\nOn je rekao da je jedna lepa vest za građane Srbije je da je ukupan priliv od PDV-a bio za 4 milijarde dinara veći od očekivanog.\n"Raduje me to što se akcize plaćaju na vreme, postoji promet. Penzije i plate u javnom sektoru su sigurne, nemamo nekih problema, nemamo problema sa likvidnošću. Ono što je sigurno je da ćemo sa ovakvim stanjem u preduzeću i odgovornom ekonomskom politikom podržati privredu."


► Bećaj: Građani se na izborima 6. oktobra opredelili za diskontinuitet\nNavodeći da Kosovo "nije imalo gore lidere" od onih koji su bili na vlasti do 6. oktobra, Bećaj je za portal Košev ocenio da rezultati glasanja "dokazuju da možemo potencijalno imati obećavajuće lidere koji mogu da naprave promenu".\n"Samoopredeljenje i LDK nisu alternativa za dosadašnju politiku, ali njihovo zajedničko pozicioniranje ne bi imalo smisla ukoliko ne predstavlja diskontinuitet sa dosadašnjom političkom školom 'oslobodilaca' koji su građane oterali iz vlastite države i štaviše, naterali ih da se odriču kosovskog državljanstva", naveo je Bećaj.\nOcenio je da jedino ukoliko vlast bude vodila poštenu politiku, građani neće tražiti rešenje problema van Kosova "i sa drugim državljanstvom, kako je bilo do sada, nego unutar kosovske države".\nDodao je da buduća Vlada Kosova treba da stekne poverenje građana računajući pre svega na sposobnost, iskrenost, poštenje i smelost, kompetentnost u pravcu eliminisanja nasleđenih prepreka i problema i imajući u vidu realna obećanja tokom izborne kampanje.\n"Građani Kosova su svesni da se nasleđeno razočaranje ne može preko noći pretvoriti u poverenje, ali bi predizborni slogan Samoopredeljenja 'Došao je dan' bio besmislen ukoliko delovanje Vlade odmah posle formiranja ne pruža početne konkretne odgovore za nagomilane probleme", naveo je Bećaj.


Kovačević: Dodik za godinu dana uradio više nego Ivanić u kompletnoj karijeri - Klix.ba\nOdgovorio PDP-u Kovačević: Dodik za godinu dana uradio više nego Ivanić u kompletnoj karijeri\nRadovan Kovačević (Screenshot)\nČlan Predsjedništva BiH Milorad Dodik definitivno je učinio mnogo više za godinu dana u Predsjedništvu BiH nego što je Mladen Ivanić u svojoj kompletnoj i sada već završenoj političkoj karijeri, rekao je portparol SNSD-a Radovan Kovačević.\nOvdje se, kaže Kovačević, ne radi o nečemu što mi izmišljamo ili fabrikujemo, već se radi o video-prilogu koji svako od građana može da pogleda na društvenoj mrežu "Youtube" i koji je objavila i SDA.\n"Kada su u pitanju rezultati, moram da kažem da mi ne možemo da se izborimo sa njihovim rezultatima. Dakle, to je apsolutno smiješno. Mi bismo voljeli da su oni ostvarili bilo kakve rezultate i da su građani RS imali bilo kakvu korist od toga što su oni bili u Savjetu ministara, ali nažalost, to se nije desilo. Jedino što se desilo je da su oni nanosili štetu ugledu, prvenstveno međunarodnom ugledu RS", naveo je Kovačević.\nOn je naveo da je Igor Crnadak bio jedan od predvodnika lažne međunarodne kampanje u kojoj se u svim svjetskim medijima govorilo o tome da RS navodno formira neke paravojne formacije i da će da izazove ratne sukobe.\n"Dakle, oni su plasirali takve laži sa razlogom ne bi li nekako izazvali međunarodnu intervenciju i ne bi li nekako kroz tu međunarodnu intervenciju došlo od smjene vlasti, jer su svjesni da na izborima i kod građana RS nemaju apsolutno nikakve šanse", rekao je Kovačević.\nOn je naveo da se njihov rezultat i njihova politika možda najbolje ogleda kroz izborni rezultat Ivanića, koji je doživio najubjedljiviji poraz u istoriji izbora RS.\n"Kada je u pitanju njihova priča o NATO-u, moram da kažem da je nekada u RS postojao konsenzus svih političkih partija da je potrebno da RS i BiH idu ka članstvu u NATO i da su se u skladu sa tim konsenzusom, za koji su glasali sve političke stranke u Srpskoj, ponašali predstavnici Republike Srpske na nivou BiH iz SNSD-a", rekao je Kovačević.\nOn ističe da je kasnije došlo do promjene stava u RS, te da je u Narodnoj skupštini usvojena rezolucija o proglašenju vojne neutralnosti Srpske, što je moralo da bude obaveza za sve predstavnike RSna nivou BiH.\nOn je naveo da je to bila notorna laž i rigidno ignorisanje volje građana Srpske iskazano u njenoj najznačajnijoj zakonodavnoj instituciji - NSRS.\nOpozicija kritikuje 20.10.2019. u 14:11\n"Ono što SNSD pokušava i ono što je jedina namjera SNSD-a u narednom periodu je da pokušamo zaustaviti štetu koju su oni nanijeli RS, da pokušamo vratiti sve ono što su oni prenijeli na nivo BiH o čemu Ivanić govori na Političkoj akademiji SDA", rekao je Kovačević.


DOPUNITE REZERVOAR SADA, PLATITE ZA 45 DANA - Market Network\n“Sa nama na putu“ kartica – Vaš saveznik na svakom pređenom kilometru\nZa buduće preduzetnike likvidnost predstavlja jedan od ključnih preduslova za uspešno poslovanje. Troškovi umeju da opterete budžet i na taj način otežaju produktivno funkcionisanje u momentima kada je to najpotrebnije. Bilo da je automobil stalna pokretna kancelarija ili prevozno sredstvo za povremene i kraće relacije, sposobnost da se bude na pravom mestu u pravo vreme od primarnog je značaja za postizanje dobrih poslovnih rezultata. Imaući to u vidu, kompanija NIS u saradnji sa Sberbankom osmislila je način da unapredi svoj program lojalnosti kako bi pružila podršku svima onima koji krupnim koracima koračaju ka svojim velikim i malim ciljevima.\nKako bi potrošačima olakšala planiranje troškova, kompanija NIS u saradnji sa Sberbank Srbija unapredila je „Sa nama na putu“ karticu lojalnosti, dodajući joj platnu funkciju koja omogućava plaćanje na odloženo, i do 45 dana, goriva i dodatnog asortimana na svim NIS Petrol i GAZPROM benzinskim stanicama. Poboljšanje usluge rezultat je nastojanja NIS-a da izađe u susret zahtevima potrošača i pomogne im da lakše i jednostavnije isplaniraju mesečne troškove i na taj način optimizuju svoj budžet.\nAktiviranje platne funkcije na kartici moguće je obaviti za samo nekoliko minuta na nekoj od NIS Petrol ili GAZPROM benzinskih stanica, a sve što je potrebno je važeća lična karta, vozačka dozvola i „Sa nama na putu“ kartica lojalnosti. Posebna pogodnost unapređene „Sa nama na putu“ kartice je mogućnost izmirenja obaveza na NIS Petrol i GAZPROM benzinskim stanicama potpuno besplatno. Dodatno, korisnicima programa lojalnosti na raspolaganju je „Sa nama na putu“ mobilna aplikacija putem koje u svakom trenutku imaju mogućnost pregleda statusa kartice, mesečne potrošnje računa, stanja bonus poena, kao i osnovnih informacija o stanju platne funkcije.


ABA - Metalčev "poker" - Sportske.net\nABA - Metalčev "poker"\nKošarkaši Metalca vezali su četvrtu uzastopnu pobedu u okviru 9. kola regionalne lige čime su u značajnoj meri popravili utisak koji se mogao steći posle uvodnih pet kola.\nKošarkaški klub Metalac nastavio je pobedonosnu seriju trijumfom nad ekipom Levskog iz Sofije u okviru 9. kola regionalne ABA lige.\nDuel dve ekipe koje u tekućoj sezoni debituju u ABA ligi igran je u Valjevu a Metalac je slavio sa ubedljivih 81:54 (24:11, 21:17, 18:19, 18:7) čime je Levskom naneo osmi poraz od početka takmičenja.\nDrugi put u tekućoj sezoni u Valjevu smo imali prilike da vidimo lepu košarkašku predstavu a interesantno je da su izabranici Vladimira Đokića postigli isti broj poena kao i u prvoj utakmici koja je igrana u hali "15. septembar".\nVečeras su najefikasniji u redovima Metalca bili Đorđe Majstorović sa 19 i Nikola Malešević sa 17 poena, dok je u ekipi Levskog najbolji učinak ostvario Dimitar Dimitrov sa 21 poenom.\nMetalac nakon večerašnje pobede zauzima osmu poziciju na tabeli sa skorom 4-5 a Levski ostaje na samom dnu sa jednom pobedom na devet odigranih utakmica.


Kako u zaključcima godišnjeg izveštaja Evropske komisije o napretku Srbije ka članstvu u EU stoji da je u oblasti zapošljavanja i socijalne politike postignut ograničen napredak, okupljeni su predstavnici organizacija zaiteresovanih za ove teme koji su detaljno razmotrili ove navode.\nČlanovi radne grupe su još na prvom sastanku u junu ove godine izrazili nezadovoljstvo povodom izostanka javne rasprave prilikom donošenje Zakona o radu, kao i u vezi sa hitnom procedurom po kojoj je donet zakon. Izveštaj Evropske komisije potvrdio je ono na šta je Radna grupa ukazivala.\nPredstavnici Saveza samostalnih sindikata Srbije posebno ističu da poslednje restriktivne izmene Zakona o radu faktički predviđaju ukidanje kolektivnih ugovora u industriji, zbog čega treba menjati odgovarajuće odredbe Zakona o radu. Najave donošenja Zakona o sindikatima nisu zahtev Evropske unije i ne predstavljaju opšte prihvaćenu praksu. Za sindikate u Srbiji ovakav zakon bi značio sputavanje u odnosu na Ustavom garantovane slobode organizovanja i udruživanja. S obzirom na neizvesnosti u kom će smeru voditi najavljene izmene Zakona o štrajku, oko socijalnog dijaloga i sindikata “steže se obruč” dodaju iz SSSS-a.\nRazgovaralo se o inicijativi Ministarstva rada, zapošljavanja, boračkih i socijalnih pitanja u vezi sa izradom tzv. Kodeksa rada. Neophodne su jasne i precizne informacije o zakonima koji će biti obuhvaćeni, planiranoj dinamici donošenja i sastavu Radne grupe za izradu ovog seta zakona. Institut za industrijske odnose ističe da posebno zabrinjava činjenica da o tim pitanjima nisu obavešteni socijalni partneri. Marko Vučenović je pokrenuto i teme reprezentativnosti socijalnih partnera i položaja poslodavačkih udruženja, posebno u svetlu ponovnih najava izmena u komorskom sistemu i modela po kome će biti uređen, zbog čega je neophodan jasan stav Unije poslodavaca.\nKonstatovano je da postoji potreba za jačanjem uloge Agencije za mirno rešavanje radnih sporova, a Ana Dešić iz Partnera za demokratske promene dodaje i ostale alternativne načine za rešavanje sporova.\nAleksandra Petrović iz Centra za dostojanstven rad navodi da je potrebno usvojiti antidiskriminacione direktive EU 2000/43/EC i 2000/78/EC kojima se obezbeđuje jednak tretman svim licima bez obzira na rasnu ili etničku pripadnost i svim licima prilikom zapošljavanja i na radu. U tom smislu, neophodno je usvojiti što precizniju definiciju resne, nacionalne i etničke pripadnosti, uz usvajanje posebnih zakona kojima bi se ove oblasti regulisale.\nSlaba ocena u vezi sa inkluzijom Romskog stanovništva mora biti ozbiljno uzeta u obzir. Evropska unija nastaviće da podstiče unapređenje situacije u ovoj oblasti i to kada su u pitanju lična dokumenta, stanovanje, zdravstvena zaštita, zapošljavanje i obrazovanje. Romi moraju imati pristup socijalnim uslugama i zapošljavanju kako je to i navedeno u Izveštaju. Aleksandra Petrović je dodala da treba posebnu pažnju posvetiti i sprečavanju očigledne diskriminacije prilikom zapošljavanja kao i na radu, naročito ako se ima u vidu da su dosadašnja postupanja bila u suprotnosti sa ratifikovanim međunarodnim dokumentima.\nInstitucije koje se bave socijalnom zaštitom neophodno je unaprediti sa posebnom pažnjom na stanje na lokalnom nivou i saradnji institucija koje deluju u lokalnoj zajednici. Zaposleni u centrima za socijalni rad najveći deo svog radnog vremena provode obavljajući administrativne poslove i imaju suviše diskrecionih prava u odlučivanju, a usluge koje se pružaju nisu uvek u skladu sa realnim potrebama ugroženih kategorija.\nSa novim Zakonom o besplatnoj pravnoj pomoći, na čije se donošenje čeka već dugo, Centri za socijalni rad dobijaju ovlašćenje da odlučuju po zahtevu za dobijanje besplatne pravne pomoći, a isti ne samo da nemaju resurse, već ni dovoljno znanja u oblastima izvan socijalne zaštite, a u nekim slučajevima mogu biti i u direktnom sukobu interesa, napominju iz Praksisa.\nU oblasti socijalne zaštite potrebno je uvesti sisteme evaluacije kojima bi se vršila procena postignutih rezultata koje su zaposleni ostvarili u svom radu sa strankama i redovne treninge i obuke u cilju njihove senzibilizacije i dodatne motivacije, stav je Centra za dostojanstven rad, koji je kroz svoje programe već imao iskustva sa zaposlenima u ovoj oblasti.\nU vezi sa problemima otpuštanja trudnica i porodilja, seksualnog uznemiravanja i nejednakog položaja žene kada su u pitanju napredovanje i povišica učesnici sastanka su izrazili zabrinutost za odnos države prema rodnoj ravnopravnosti, a s obzirom na ukidanje Uprave za rodnu ravnopravnost i neaktivnosti nove jedinice unutar nadležnog ministarstva. Ovaj problem posebno je istakla Nikolina Milić iz Beogradskog centra za ljudska prava.\nSastanak je sazvala Fondacija Centar za demokratiju, koja u okviru Konventa koordinira radnu grupu za poglavlja 2 i 19. Prisustvovali su: Bojana Bjelović Bosanac (Savez samostalnih sindikata Srbije), Marko Vučenović (Institut za industrijske odnose), Nada Novakovic (Institut drustvenih nauka), Nikolina Milić (Beogradski centar za ljudska prava), Ljubiša Čkovrić (Centar za ljudska prava iz Čačka), Marijana Luković i Kristina Vujić (Praxis), Ivana Lazarević, Dina Rakin i Nataša Dragojlović (Evropski pokret u Srbiji), Aleksandra Petrović (Centar za dostojanstven rad), Ana Dešić (Partneri za demokratske promene), Jasna Tesla (Samostalni sindikat zaposlenih u bankama), Bojana Ružić, Nataša Nikolić, Nataša Vučković i Tijana Kljajević (Fondacija Centar za demokratiju).\nsamostalni sindikat zaposlenih u bankama


Mićunović o opoziciji\nMićunović: Sebičluk pojedinih izaziva apatiju kod birača\nVesti Autor:Beta, DW12. avg. 201712:03 > 12:10\nPoslanik Demokratske stranke (DS) u Skupštini Srbije Dragoljub Mićunović izjavio je da je šansa da stare figure na političkoj sceni sprovedu obrt na predstojećim izborima svakim danom sve manja.\nMićunović je za Dojče vele, upitan da li su beogradski izbori šansa za opozicionu pobedu i da li će je opozicija iskoristiti ili se ponovo iscrpljuje u priči o kolonama i mogućim koalicijama, rekao da na žalost misli da je na delu neorganizovanost i „sebičluk pojedinih ljudi koji izazivaju apatiju kod biračkog tela“.\n„Paradoks je da nezadovoljstvo ovom vlašću raste, to je sigurno, ali s druge strane se ne može ništa uraditi sa starim figurama koje su se pokazale nedovoljno čvrstim i principijelnim i koje su izgubile poverenje građana. Šansa da takvi sprovedu obrt je svakim danom sve manja“, kazao je Mićunović.\nOn je naveo da događaji izbacuju ličnosti i stvaraju biografije i da bi nove ličnosti mogle da privuku mase.\n„Imamo štrajkove i druge demonstracije nezadovoljstva, možda će to izbaciti neke nove ličnosti koje će moći da privuku mase“, naveo je on.\nMićunović je ocenio da nije dovoljno to što je predsednik Pokreta slobodnih građana Srbije Saša Janković novo lice na političkoj sceni, jer kako je objasnio, Janković ne dolazi iz sveta politike.\n„Bio je zaštitnik građana, politički neutralna ličnost, bez političkog iskustva i sopstvene stranke. Delimično zahvaljujući aktivnoj podršci DS on je na predsedničkim izborima dobio mnogo glasova. Posle toga je negde stao“, naveo je Mićunović.\nOn je napomenuo da su Jankvićev oslonac bile javne ličnosti, a ne partije i organizovane grupe poput sindikata, čija je organizacija neophodna, koliko god da su oni slabi.\n„Jedan intelektualac može da napiše dobar članak, glumac zna da glumi, ali slaba vam je to snaga. Oni možda mogu da se pojave na nekom mitingu, ali to je to. Imate intelektualce koji veruju da mogu da rešavaju stvari pojedinačno, kao mesije, a neki drugi su samo voajeri, već 30 godina posmatraju šta se dešava i pomalo kritikuju“, naveo je Mićunović.\nInflacija u Velikoj Britaniji dostigla najviši nivo u poslednjih 40 godina\npre 49 min 64


Vreme ističe: Tunis u opasnoj zoni između reforme i autokratije – Zavera\nPredsednik Tunisa Kais Sajed povukao je 25. jula neobičan potez. Nakon jednodnevnih protesta u celoj zemlji, koji su bili i nasilni, otpustio je premijera, ukinuo imunitet političarima i suspendovao parlament na mesec dana. Sada, na polovini tog 30-dnevnog perioda, građani još uvek ne znaju ko će biti novi premijer ili kakav je predsednikov plan za izvlačenje zemlje iz neposredne političke i dugoročne ekonomske krize.\nBilo je naznaka na osnovu kojih se Sajedova intervencija mogla očekivati. Uprkos korupciji, pogoršanju ekonomije, velikoj nezaposlenosti i rastućem besu javnosti, tuniski parlament je nastavio da se bavi sitnim razmiricama. Glavni uzrok napetosti je rivalstvo između Sajeda i Enade, partije samozvanih „muslimanskih demokrata“ koji dominiraju u parlamentu. Čak ni pandemija, sa stopom smrtnosti koja je izmakla kontroli, nije omela političare u njihovim čarkama i frakcijskim borbama.\nZa region i ostali svet, previranja u Tunisu obećavaju i opasnost i šansu. Za posmatrače iz SAD-a, poučene krhkošću demokratije nakon ustanka od 6. januara, sudbina tuniskih postrevolucionarnih institucija ispraćena je sa velikom pažnjom. Za Evropsku uniju, koja se sprema za nove talase imigracije, rizici su mnogo opipljiviji. Za Tunižane, a posebno za veliki deo tuniskog civilnog društva, opasnost je neposredna, a svaki Sajedov potez predmet detaljnog preispitivanja.\nPrimeri parlamentarne nesposobnosti su obilni, od blokada i fizičkih napada do dugačkog spiska krivičnih prijava od kojih su se mnogi poslanici štitili imunitetom. Ali tek je loše hendlovanje pandemije dovelo javnost do ivice strpljenja; posebno problematična bila je haotična kampanja vakcinacije tokom muslimanskih praznika, kada su građani stajali na ekstremnoj vrućini u dugim redovima, u kojima su često izbijale tuče. Stoga nije bilo ničega usiljenog u javnim skupovima koji su pozdravili Sajedovu intervenciju; širom zemlje, Tunižani su izlazili na ulice kako bi proslavili navodnu odmazdu nad samodovoljnom političkom klasom koja se odavno oglušila o brojne primere okrutnosti i poniženja kojima su građani svakodnevno izlagani.\nZa sada je, pak, malo toga izvesno sem ogromne javne podrške predsedniku, potaknute izuzetno uspešnom kampanjom vakcinacije od 8. avgusta, kada je cepljeno više od pola miliona Tunižana. Anketa sprovedena samo nekoliko dana nakon predsednikove intervencije pokazala je da ga podržava 87 odsto građana, dok je samo 3 odsto protiv. Sudeći po atmosferi u glavnom gradu, posebno u njegovim siromašnijim okruzima, podrška se čini nespornom. Ali, odsudni trenutak se približava; za petnaest dana, Sajed će se ili vratiti haotičnom parlamentu, ili se suočiti sa lokalnim i međunarodnim optužbama za uvođenje diktature.\nPredsednik Tunisa Kais Sajed (foto: Reuters)\nRealnost je da niko ne zna šta će učiniti. Sajedovo pozivanje na vanredna ustavna ovlašćenja počivalo je na mnjenju da je zemlja u „neposrednoj opasnosti“. Ta opasnost je dolazila ili od pandemije kovida-19 ili sa ulice. Međutim, Enada je insistirala na političkom dijalogu, negirajući bilo kakvu pretnju sa ulice. Uspeh vakcinacije je umanjio zdravstvene rizike, čime je dodatno potkopan legitimitet predsednikovih vanrednih ovlašćenja. To je problem, jer je većina tuniskog civilnog društva, posebno Kvartet za nacionalni dijalog, uslovio svoju podršku poštovanjem ustavnih ograničenja.\nČak i pre Sajedove ubedljive pobede na izborima 2019, građani su mogli da naslute kako će izgledati vladavina profesora ustavnog prava. Od svojih akademskih dana, Sajed je više puta skicirao svoju viziju: sistem zasnovan na obliku direktne demokratije, lišen partijske dominacije, sa kandidatima koji se imenuju isključivo po zaslugama. Može li se to postići sa raspoloživim vremenom i političkim sredstvima, ostaje otvoreno pitanje. „Trenutno je situacija vrlo sumorna i neizvesna,“ kaže Hamza Medeb, saradnik Karnegi centra za Bliski istok. „Predsednik ima kontrolu i nad zakonodavnom i sudskom granom vlasti. To je ogromna moć.“ „Nema zacrtanog puta iz ovih okolnosti. Građani moraju znati kuda idemo, ali predsednik nije ništa obznanio.“\nNejasno je da li će Sajed prvo konsultovati civilno društvo ili će svoju buduću viziju predstaviti kao svršen čin. „Možda planira vanredne izbore, ili referendum, ili novi nacionalni dijalog poput onog iz 2013, pa čak i povratak na ustav iz 2014. i parlamentarnu anarhiju koja je prethodila trenutnoj krizi,“ dodaje Medeb . Konsultacije sa Kvartetom za nacionalni dijalog bi odložile rešenje, iako bi imale podršku. Nametanje vlastitog plana i kockanje sa podrškom kvarteta bi ubrzalo stvari, ali bi verovatno otuđilo grupe koje su predsedniku najpotrebnije. Šta god da uradi, stabilnost je imperativ za građane, ali i za strane donatore. Da li Tunis više naginje apsolutističkoj vladavini, slično Egiptu i zemljama Zaliva, ili liberalnim zapadnim demokratijama ostaje predmet žestoke debate.\nDodatnu poteškoću predstavlja teška finansijska situacija, jer glavni donatori Tunisa, pretežno zapadne institucije, verovatno neće nastaviti sa podrškom bez naznaka političkog kursa zemlje. Tunis takođe mora da balansira između tradicionalno konkurentskih regionalnih sila. „Nalazimo se usred regionalnih borbi za moć, kao i onih unutar SAD-a i EU,“ ističe Medeb. „Predsedniku je hitno potreban novac kako bi izmirio spoljne dugove. SAD zahtevaju povratak na ustav iz 2014, dok EU čitavu ovu krizu posmatra kroz potencijalne migracije.\n„Alžir, Egipat i Maroko takođe posmatraju ovu situaciju iz ugla vlastitih interesa. Sve ovo nam govori zašto predsednik ne žuri sa imenovanjem novog premijera. Ulozi su previsoki da bi sebi dozvolio žurbu.“ Za sada, nasuprot smirujućim naslovima iz lokalnih medija, Tunis se suočava sa velikom neizvesnošću. Civilno društvo, aktivisti i političari upiru pogled u predsedničku palatu; ako ne bude novih iznenađenja, za samo dve nedelje političarima će biti dozvoljeno da nastave sa sitnim svađama, dok Kartagina gori.\nTagovi:kriza, opozicija, Bliski istok, parlament, predsednik, autokratija, ustav, Tunis, diktatura, skupština, suspenzija, dijalog


Izvor: Alo arhiva vesti 12.07.2017 - Naslovi.net\nNikolija spopala golog Relju (FOTO)\nNikolija Jovanović i Relja Popović se trenutno nalaze na letovanju u Grčkoj. Oni ne mogu da obuzdaju svoje strasti, pa ne biraju ni vreme ni mesto za razmenjivanje nežnosti. DOBRO SU PROŠLI Dalila i Dejan pošli na letovanje, pa je krenulo po zlu… »\nVučićeva poseta Turskoj zamajac za privredu\nMinistar Rasim Ljajić kaže da je tokom posete predsednika Vučića Turskoj oko 150 privrednika najavilo svoj dolazak u Srbiju. Ministar trgovine, turizma i telekomunikacije Rasim Ljajić kaže da u Srbiji ima više od 400 firmi turskih investitora, a da… »\nKuburović: Pružićemo pomoć uhapšenima na Zakintosu\nMinistar pravde Nela Kuburović je poručila da Srbi koji su uhapšeni na Zakintosu zbog sumnje da su počinili ubistvo, mogu da računaju na pravnu pomoć Srbije. Srbija je spremna da pruži svu pravnu pomoć ako to bude potrebno u postupku koji bi… »\n12.07.2017 Alo, kategorije


DRŽAVNI SEKRETAR SAŠA GAJOVIĆ: Čestitke Ekspresu na originalnosti i kvalitetu | Ekspres.net\nAleksandar Gajović, državni sekretar u Ministarstvu kulture i informisanja i Ivana Milović, direktor marketinga Ekspresa\nDržavni sekretar u Ministarstvu kulture i informisanja Aleksandar Gajović posetio je juče štand Ekspresa na Trećem sajmu informisanja, komunikacija i medija “Media market”, koji se održava u Hali 3 Beogradskog sajma do 29. oktobra.\nGajović je prethodno, govoreći na otvaranju Sajma, na kojem učestvuje 80 medija iz Srbije i jedan iz Hrvatske, rekao da je “Sajam prava berza ideja, to je prilika da se predstavnici medija okupe, razmene mišljenja i iskustva, da se iz svega toga uzme ono najbolje jer samo tako možemo da se razvijamo kao profesija i društvo”.\nOn je naveo da bi baš iz tog razloga bilo dobro da se predstavnici medija češće sastaju kako bi se čuli njihovi stavovi, mišljenja i različitosti.\nDržavni sekretar je izrazio zadovoljstvo što na jednom mestu mogu da se vide predstavnici elektronskih, štampanih i medija zasnovanih na svim drugim platformama.\nTags Aleksandar GajovićBeogradski sajamEkspreselektronski medijiMedia marketMinistarstvo kulture i informisanjaštampani medijiTreći sajam informisanja komunikacija i medija


Search template – Poliklinika dr Mirković\nUšli ste u poslednji trimestar trudnoće i već brojite sitno do porođaja? Sigurno Vas zanima koji su to znaci da se porođaj približava, kako biste bili psihički i fizički spremni da na svet donesete jedno malo čudo prirode ☺ Spontano pucanje membrane – poznatije kao pucanje vodenjaka. Ovo je prvi znak porođaja tek u 15-25%\nPostoje određeni testovi koji se moraju obaviti pri poseti ginekologu, čak iako je u pitanju rutinski ginekološki pregled. Jedan od takvih testova je upravo Papanikolau test (skraćeno, PAPA test, PAP test). Papanikolau (PAPA) test je jednostavna i potpuno bezbolna procedura i sastoji se u uzimanju brisa sa grlića materice koji se zatim šalje u laboratoriju da se vidi da\nNeplodnost se, prema definiciji Svetskog udruženja za sterilitet i infertilitet definiše kao izostanak trudnoće više od jedne godine. Podrazumeva se, prema stručnjacima, da je to period u kome se održavaju redovni seksualni odnosi bez upotrebe kontraceptivnih sredstava. Postoje mnogi uzroci zbog kojih se javlja sterilitet kod žena, a ponekad se čak uzrok nemogućnosti začeća ne može ni otkriti.\nPostkoitalna kontracepcija, poznata kao „pilula za dan posle“, predstavlja zapravo hitnu kontracepciju. Radi se o važnom metodu sprečavanja neželjene trudnoće u slučajevima kad kondom pukne, ukoiko žena zaboravi da na vreme popije kontraceptivnu pilulu, kada dođe do pomeranja dijafragme ili cervikalne kape ili kod nezaštićenog seksualnog odnosa. Ipak, postoji veliki broj žena koji još uvek


Istraživanja o zapošljavanju osoba sa umanjenim sposobnostima u programu prekogranične saradnje „Transdia” – Kanizsai Újság online\nIstraživanja o zapošljavanju osoba sa umanjenim sposobnostima u programu prekogranične saradnje „Transdia”\nby Kanizsai Újság 2019-01-04\nCentar za pružanje usluga socijalne zaštite opštine Kanjiža kao partner Neprofitnog udruženja za autizam „Sivarvanj“ iz Segedina (Mađarska), učestvuje u realizaciji projekta „Transdia“ u okviru programa prekogranične saradnje Interreg-IPA Mađarska-Srbija. Cilj projekta, koji je počeo da se realizuje početkom februara ove godine i traje do 30.aprila 2019. godine, jeste da ljudi sa smanjenim radnim sposobnostima ne rade samo u zaštićenom okruženju već da nađu svoje mesto na otvorenom tržištu rada.\nU ukupnom broju radno aktivne populacije u Mađarskoj i Srbiji je oko 12 posto ljudi sa promenjenim radnim sposobnostima, a iskustva pokazuju da je njihovo prisustvo na tržištu rada negativno uslovljeno njihovim zdravstvenim stanjem, tako da se znatno teže zapošljavaju.\nPsiholog i stručni kooordinator projekta Iboja Sakač iz Centra za pružanje usluga socijalne zaštite opštine Kanjiža je rezultate izvršenog istraživanja o tome koliko su firme u okruženju informisane o zapošljavanju osoba sa smanjenim radnim sposobnostima, odnosno kakva su im iskustva u ovoj oblasti, predočila na radionici za senzibilizaciju. Na takvim susretima se poslodavci upoznaju sa načinom na koji osobe sa posebnim potrebam funkcionišu i njihovim potrebama, da bi zajednički rad imao međuljudske i ekonomske rezultate.\n– U istraživanju je učestvovalo 15 preduzeća, od kojih 10 sa teritorije kanjiške opštine i pet sa područja Grada Subotice. Ispostavilo se da poslodavci pokazuju nedovoljnu upoznatost sa konceptom zapošljavanja osoba sa promenjenim radnim sposobnostima koji se realizuje u Republici Srbiji. Poslodavce je neophodno edukovati o različitostima radnika, o radnim mogućnostima osoba sa umanjenim radnim sposobnostima, socijalnom modelu invalidnosti i drugo – ukazuje Iboja Sakač.\nOna napominje da je poslodvce u našoj zemlji potrebno upoznati sa modelima dobre prakse u Evropskoj uniji i obavezati ih da primenjuju politiku jednakih mogućnosti prilikom zapošljavanja, odnosno da uzimaju u obzir i zapošljavanje osoba sa promenjenim radnim sposobnostima.\nNjihovo zapošljavanje, kako je uočeno, u velikoj meri zavisi od vrste i nivoa oštećenja, odnosno, od toga da li dobijaju pomoć koja im je potrebna za zapošljavanje i integraciju. Osim poznavanja specifičnih karakteristika stanja svakog pojedinca, Iboja Sakač ukazuje da treba imati u vidu i njihovo znanje, sposobnosti, veštine, potrebe, takođe i interesovanje i način rada.\nKonkretan rezultat u dosadašnjem sprovođenju programa „Transdia“ je da su u Kanjiži uposlene četiri osobe za umanjenim radnim sposobnostima. One su uposleni u preduzećima „Geneza“, „Komunalcu“ i Udruženju „S tobom za njih“. U preduzeću „Geneza“ je jedna osoba uposlena za stalno, a ostali su angažovani u okviru javnih radova na određeno vreme.\n– Imamo priliku da svake godine preko programa javnih radova angažujemo nekoliko ljudi sa umanjenim radnim sposobnostima. Angažujemo ih na održavanju javnih površina, skupljanju smeća, čišćenju javnih površina i sličnim poslovima. Posebno vodimo računa da se obezbede odgovarajući radni uslovi i praćenje njihovog učinka, pre svega kako napreduju i da li urade predviđene radne zadatke. Pri tome moramo biti tolerantni, naše iskustvo je pozitivno i želimo da i ubuduće ih upošljavamo – kaže Žombor Ujvari iz JKP “Komunalac” iz Kanjiže.\nUdruženje građana „S tobom za njih“ okuplja osobe sa umanjenim radnim sposobnostima sa područja kanjiške opštine, od kojih 26 su uključeni u dnevni boravak u kome borave skoro svaki dan. Međutim, predsednik tog udruženja Jožef Varga napominje da imaju oko 70 članova. Članovi udruženja se angažuju u nekoliko radionica, kao što su vrtlarska, grnčarska i tekstilna, ali uključuju se i u svakodnevne aktivnosti u dnevnom boravku. U vrtlarskoj i grnčarskoj radionici ove godine je realizovan projekat uz upošljavanje pet osoba sa umanjenim radnim sposobnostima, na period od četiri meseca koliko je trajao projekat. Stvaranju uslova doprinosi lokalna samouprava Kanjiže, ali deo opreme za radionice će se obezbediti i realizacijom projekta prekogranične saradnje.


Pre 50 godina: Bosch je napravio elektronski upravljano ubrizgavanje benzina - PLUMRACE\n8. 11. 2017. Comments (0) Views: 624 Industrija\n► 1967. godine Bosh je predstavio elektronski sistem ubrizgavanja benzina\n► Manja potrošnja i više snage su na početku koštali dodatnih 10 odsto\n► Džetronik ubrizgavanje je podiglo poverenje u automobilsku elektroniku\n► Saznajte više o Džetronik sistemu na: WEB specijal\nBio je to projekat u najvećoj tajnosti. Nijedan kupac u automobilskoj industriji nije mogao da sazna bilo šta o revolucionarnoj tehnologiji na kojoj su Bosch inženjeri radili. Kada su zaposleni kompanije Bosch kupili prvo test vozilo 1959. godine, odlučeno je da to bude regularno vozilo kompanije. Zapravo, to vozilo je prepravljeno da bude test vozilo za najtajniji projekat: elektronski upravljano ubrizgavanje benzina. Svaki put pre nego što je vozilo servisirano, a na osnovu izjave inženjera Hajnriha Knapa, na vozilo je vraćan originalni karburator kako proizvođači automobila ne bi posumnjali na čemu Bosch radi.\nHerman Šol je imao vodeću ulogu u razvoju elektronskog sistema ubrizgavanja benzina od 1962. godine. Sada počasni predsednik Bosch Grupe, Šol se priseća: „Kada smo predstavili sistem 1964. godine, naš kupac Volkswagen je prvobitno bio skeptičan, kao i ostali proizvođači automobila, kad smo pokušali da ih uverimo u vrednost našeg inovativnog sistema ubrizgavanja“. Kada su inženjeri počeli sa radom, postojalo je samo jedno test vozilo, i kupci su dali kompaniji Bosch samo dve godine kako bi pripremili sistem za proizvodnju. Sistem je bio daleko ispred svog vremena i u tom trenutku, nijedan sličan sistem nije bio u serijskoj proizvodnji. Kako se Šol priseća, „proizvođači su morali da prihvate određeni rizik“.\nBolje performanse, manja potrošnja – dva izuzetno jaka argumenta 14. septembra 1967. godine, Bosch je predstavio elektronski upravljani „Džetronik“ na Međunarodnom autosalon (IAA) u Frankfurtu. Iste godine sistem je predstavljen na tržištu Severne Amerike, za nove modele Volkswagena. Novi, oštriji zakoni o emisiji štetnih gasova su zahtevali ovakav novi tip vozila. U Evropi, Džetronik nije bio dostupan 1968. gde je bio skuplji za 10 odsto.\nNa početku, veoma mali broj kupaca je poručilo automobil sa ovom tehnologijom. Međutim, proizvođači automobila su primetili dve ključne prednosti Džetronik sistema – manja potrošnja benzina i potencijal za povećanje performansi motora. Ovo je dovelo do toga da BMW, Citroen, Jaguar, Lancia, Mercedes-Benz, Opel, Renault, Saab i Volvo primenjuju ovu tehnologiju kompanije Bosch u svojim najskupljim modelima od 1969. godine na dalje.\nNa kraju, elektronika je pobedila u pripremi smeše vazduh-gorivo – samo elektronika je mogla da postigne značajno smanjenje potrošnje i emisije štetnih gasova. Ova inovativna tehnologija je pripremila teren za nove standarde, u kojima je Bosch iznova učestvovao. Bilo da je reč o ABS, TravelPilot i ESP sistemima, sistemima vazdušnih jastuka ili autonomnosti i umreženosti automobila budućnosti, poverenje ljudi u elektroniku ne bi bilo na toliko zavidnom nivou bez pionirskog posla Džetronik sistema, i mnogi današnji elektronski sistemi u automobilskoj industriji\n» Industrija » Pre 50 godina: Bosch je napravio elektronski upravljano ubrizgavanje benzina


Dačić: Obustava istrage o napadu na Vučića je međudržavni skandal\n28. avgust/kolovoz, 2016.\nSerbia -- Ivica Dacic, Belgrade, interview, 13 April 2016\nPrvi potpredsednik Vlade Srbije i ministar spoljnih poslova Ivica Dačić odbacio je izjavu poslanika u Predstavničkom domu Parlamenta BiH Sadika Ahmetovića da je premijer Aleksandar Vučić u Potočarima "napao sam sebe", i izjavio da je obustava istrage o tom napadu “neviđen međudržavni skandal”.\n"Mržnjom i raspaljivanjem sukoba ne može se graditi mir i regionalna stabilnost. Prošlost ne možemo promeniti, ali možemo graditi budućnost, za to je neophodna ozbiljna i iskrena politika. Srbija je za to spremna, i to nije naša slabost kako neki misle, već velika prednost", stoji u izjavi Dačića koju prenosi Ministarstvo spoljnih poslova Srbije.\nOn, dodaje se, pita i da li je moguće da godinu dana nakon napada i pokušaja ubistva Vučića za to niko nije odgovarao.\n"Čak se i obustavljaju istrage o tome. Sve to je neviđeni međudržavni skandal", naveo je šef srpske diplomatije, ponovivši da srpske vlasti zato sumnjaju “da je reč o režiranom i organizovanom napadu”.\nAhmetović je prethodno rekao da je izjava ministra Dačića da iza napada na premijera Vučića u Potočarima prošle godine stoje bošnjački političari, apsolutno neprimerena i da ne doprinosi stabilizaciji odnosa u regionu.\n"Izjava Ivice Dačića je neprimerena i bazirana na osnovi 'rekla-kazala'. Aleksandar Vučić je u Potočarima napao 'sam sebe', jer masa je reagovala i to niko nije mogao kontrolisati, i to zbog ranijih Vučićevih izjava o rezoluciji UN o Srebrenici, hapšenju Nasera Orića u Švajcarskoj i još mnogo toga", rekao je za Klix.ba Ahmetović.


Novi ciklon pogodio Mozambik, UN upozorile na obilne poplave\n► Novi ciklon pogodio Mozambik, UN upozorile na obilne poplave\nNajmanje tri osobe poginule su danas u Mozambiku u drugom razornom ciklonu za šest nedelja u toj zemlji, dok su Ujedinjene nacije upozorile da se očekuju obilne poplave.\nCiklon Kenet je zahvatio Mozambik sa vetrovima brzine 220 kilometara na čas, što je snaga uragana četvrte kategorije, saopštio je američki centar za upozorenje na tajfune.\nOčekuje se da će oluja u narednih 10 dana doneti duplo više kiše nego ciklon Idai u martu, saopštio je Svetski program za hranu. U naletu ciklona Idai poginulo je više od 600 ljudi, a desetine hiljada ljudi su raseljene.\nUjedinjene nacije su saopštile da je ovo prvi zabeleženi slučaj da su dva ciklona pogodila Mozambik u jednoj sezoni.\nCiklon Kenet je sinoć stigao do jednog dela Mozambika, a zvaničnici su naveli da tako snažna oluja nije viđena u toj zemlji najmanje 60 godina.\nUN navode da će Kenet "možda zahtevati novu veliku humanitarnu operaciju" u jednoj od najsiromašnijih zemalja sveta, dok se očekuje da pružanje pomoći zbog posledica ciklona Idai potraje mesecima.\nKao i u slučaju ciklona Idai, hiljade ljudi mogle bi da budu izložene gladi pošto se narednih dana očekuju obilne poplave.\nIako je region koji je ciklon Kenet pogodio ređe naseljen od oblasti zahvaćene ciklonom Idai, vlasti Mozambika procenjuju da bi oko 700.000 ljudi moglo da bude ugroženo.\nPrvi ciklon posle 100 godina pogodio Mumbaj\nPrvi ciklon koji je danas, posle više od jednog veka, pogodio Mumbaj, finansijsku prestonicu Indije, nije pričinio veću štetu i već se uklanjaju popadala stabala i krš koji je ostao posle oluje.\nTri žene poginule u metežu tokom raspodele pomoći na Šri Lanki\nPolicija Šri Lanke je saopštila da su tri žene poginule danas u metežu prilikom dodele pomoći ljudima koji su ostali bez prihoda zbog ograničenja uvedenih radi suzbijanja pandemije koronavirusa.


Lalatović: Uvek je teško motivisati tim posle velike utakmice\nFudbalski klub Radnički je ostavio dobar utisak u svojim prvim evropskim mečevima posle 35 godina. Sada može da se posveti domaćoj ligi i pokušaju da i naredne sezone bude u grupi timova koji će nastupiti na međunarodnoj sceni. Jasno je da samo dobre igre i pobede vode do tog cilja.\nNa mestu na kome je u četvrtak gostovao izrelaski velikan Makabi u nedelju stiže novajlija u najječem rangu domaćeg prvenstva, ekipa Dimana.\nTrener Radničkog Nenad Lalatović ističe da je veoma teško naći motivaciju posle jedne velike utakmice i upozorio da narednog rivala treba shvatti veoma ozbiljno.\nVeliki adut Vranjanaca u predstojećem meču jeste strateg Dragan Antić, trener koji je imao tu čast da prekine evropski post “Reala sa Nišave” i koji definitnivno zna taktitku kojom će se suprotstaviti svom nekadašnjem klubu.\nEkipa Dinama je u svom debiju u elitni izgubila od Crvene zvezde, ali je ostavila sasvim solidan utisak, da bi narednom kolu namučila ekipu Partizana. Nema sumnje da je njihov cilj da iskoriste istrošenost igrača Radničkog i pokuđaju da upišu prve superligaške bodove.\nDuel između Radničkog i Dinana iz Vranja u meču trećeg kola Superlige na programu je u nedelju od 20 časova na stadionu “Čair”.\nStjepanović bez finala, Silađi daleko od medalje\nLazetić: Motivisano i ambicijozno protiv Mladosti\nPodmlađena Srbija bolja od Angole\nKreće Evropsko prvenstvo, Kolašinac probija led\nVasić i Beđik četvrti na EP u veslanju


DODELJENE NAGRADE USPEŠNIM PRIVREDNICIMA U 2018.U REGIONALNOJ PRIVREDNOJ KOMORI - Kragujevac online - Sve o gradu na jednom mestu\nTrenutno se nalazite na strani: Vesti Info Ekonomija DODELJENE NAGRADE USPEŠNIM PRIVREDNICIMA U 2018.U REGIONALNOJ PRIVREDNOJ KOMORI\npetak, 07 decembar 2018 09:32\tRTK\nKroz nove investicije Kragujevac će postati centar industrijskog razvoja i generator razvoja istakao je Radomir Erić član gradskog veća za privredu. Cilj dodele ovih nagrada jeste da se promiviše rad znanje i rezultate koji su primećeni. Privredna komora Srbije pruža podršku svim privrednicima a pokrenula je brojne inicijative kako bi unapredila privredni ambijent Srbije. Nagrade za regionalnog poslovnog lidera koji je postigao izuzetne rezultate na planu upravljanja i rukovodjenja što je doprinelo poslovnom uspehu uručio je Dragan Pejčinović predsednik parlamenta privrednika Regionalne privredne komore Kragujevac.\nNagrade su dodeljene Miroljubu Radovanoviću vlasniku firme“ Jela“ iz Jagodine, Dejanu Čoloviču vlasniku firme Banja Komerc,“Bekament“ iz Arandjelovca. Nagrade koje je uručio direktor regionalne privredne komore Šumadijskog i Pomoravskog okruga Predrag Lučić , pripale su kompaniji „Meggle“ Direktnoj Banci AD Kragujevac i Fabrici zastava oružje Kragujevac.


Organizovana vakcinacija privrednika koji posluju na teritoriji opštine Rakovica – Srbija NASA Zemlja\nU Domu zdravlja na Labudovom brdu danas je organizovana imunizacija poslodavaca i privrednika koji posluju na teritoriji opštine Rakovica. Svi privrednici mogu da dođu u Dom zdravlja u Rakovici i iskoriste priliku da se vakcinišu bez zakazivanja, uz mogućnost biranja vakcine, navodi se u saopštenju Sekretarijata za informisanje.\nOpština Rakovica je jedna od najboljih opština u Beogradu kada je u pitanju vakcinacija, izjavio je zamenik gradonačelnika Beograda Goran Vesić, koji je jutros posetio punkt.\n– Zaključno sa jučerašnjim danom vakcinisali su oko 54 odsto punoletnog stanovništva i verovatno će danas preći taj procenat. Ovaj podatak govori da se u opštini Rakovica zaista dobro radi. Prve tri opštine po vakcinaciji su Stari grad, Vračar i Savski venac, a Rakovica ima strukturu stanovništva koja je možda i nepovoljnija u odnosu na druge opštine, a ima mnogo bolji procenat vakcinacije – rekao je Vesić.\nKako je dodao, u Beogradu je zaključno sa jučerašnjim danom vakcinisano 712.923 lica, odnosno 51,2 odsto, dok je drugu dozu primilo skoro 617. 000 građana, odnosno više od 44 odsto.\nBeograd sve bliži cilju i povratku u normalan život\nGrad Beograd se približava cilju da u junu bude 750.000 vakcinisanih, naveo je Vesić.\n– To će nam, uz one koji su preležali infekciju, omogućiti da se vratimo normalnom životu. Vakcinacija je zato važna jer znači da ćemo moći ponovo da radimo, da dostignemo druge države kada je u pitanju ekonomija. Zato je neophodno da se što više ljudi vakciniše, a sada je važno da se vakciniše što više mladih – rekao je Vesić.\nU Beogradu je, prema Vesićevim rečima, najodgovornija bila populacija između 65 i 74 godine, u kojoj je vakcinisano više od 80 odsto, ali su sada na redu mlađi.\n– Jun je mesec kada će se u Beogradu ponovo organizovati koncerti i svadbe i sve ono što smo čekali svih ovih meseci, a to ne bi bilo moguće da se građani nisu vakcinisali i da Beograd nije najbolji kada je u pitanju vakcinacija u Srbiji – rekao je zamenik gradonačelnika.\nPrivrednici se u pandemiji dovijali kako su znali i umeli\nPredsednik Opšteg udruženja privatnih poslodavaca Rakovice Milivoje Kocić zahvalio je nadležnima jer je privrednicima omogućena brza i efikasna vakcinacija.\n– Privrednici su se susretali sa raznim problemima i nedaćama koje su rešavali svojim znanjem, umećem i veštinama. Međutim, pandemija koja nas je zadesila ne daje nam mogućnost da to sami rešimo, zato je potrebno da slušamo struku. Jedino vakcinacijom možemo preventivno da sačuvamo svoje zdravlje i jedino na taj način možemo da nastavimo tamo gde smo bili pre ove pandemije – istakao je Kocić.\nDogađaju su prisustvovali član Gradskog veća Filip Marjanović, državni sekretar u Ministarstvu unutrašnjih poslova Milosav Miličković i predsednik opštine Miloš Simić.


Rumunija: Hidroelektrika i Nuklearelektrika, glavni gubitnici u procesu liberalizacije tržišta energije\nParadoksalno, čini se da će glavni gubitnici u procesu deregulacije energetskog tržišta biti upravo kompanije koje su najviše trpele zbog regulacije: dva velika proizvođača električne energije pod državnom kontrolom. Međutim, ovog puta, konačne cene za domaćinstva neće ostati na trenutnon nivou: računi za stanovništva povećaće se za oko 5%, od 1. januara 2020. godine.\nBez obzira da li će to biti učinjeno izmenama/ukidanjem čuvene Uredbe 114 ili putem zakona izglasanog u Parlamentu ili, u skorije vreme, izmenama sekundarne regulaltive ANRE-a, liberalizacija tržišta električne energije počeće od 1. januara 2020. godine.\nBukurešt je već dostavio Evropskoj komisiji svoj predlog, i kao što je poznato, deregulacija će se obavljati u fazama.\nOd 1. januara do 30. juna 2020. godine, snabdevači u poslednjoj instanci (Enel, Elektrika, ČEZ i E.On) nabavljaće od dva velika državna proizvođača, Hidroelektrike i Nuklearelektrike, samo 60% električne energije neophodne za pokrivanje potrošnje domaćinstava u regulisanom režimu, po cenama koje postavlja ANRE, dok će ostatak kupovati na slobodnom tržištu. Konačnu cenu za domaćinstva i dalje reguliše ANRE.\nIzmeđu 1. jula i 31. decembra 2020. godine, procenat kupovine električne energije po regulisanim cenama smanjuje se na 40%, između 1. januara 2021. i 30. juna 2021. godine na 20%, a od 1. jula 2021. godine tržište će biti u potpunosti liberalizovano, četiri snabdevača u poslednjoj instanci kupovaće električnu energiju na slobodnom tržištu, a ANRE više neće regulisati ni jednu cenu.\nPostoje dva predvidljiva efekta deregulacije: uticaj na dva velika proizvođača električne energije pod državnom kontrolom, Hidroelektriku i Nuklerarelektriku, i povećanje računa za domaćinstva, od 1. januara 2020. godine.\nNaime, Hidroelektrika i Nuklearelektrika obezbediće tokom sledeće godine polovinu regulisane potrošnje domaćinstava. Prošle godine, potrošnja na regulisanom tržištu iznosila je 10,65 TWh. Potrošnja u 2020. godini može se proceniti na 9 TWh (u prvih šest meseci 2019. godine dostigla je 4,35 TWh).\nOve godine, Hidroelektrika i Nuklearelektrika bile su primorane da, za ovo tržište, prodaju električnu energiju po ceni koja uključuje troškove proizvodnje i regulisani profit od 5%.\nHidroelektrika je prodala 1,65 TWh po ceni od 112 leva (23,5 evra) po MWh, a Nuklearelektrika 1,38 TWh po ceni od 188 leva (39,4 evra). Dakle, reč je o količini od ukupno 3 TWh.\nSledeće godine, dve kompanije će prodati, najverovatnije po istoj ceni (ANRE još nije izvršio kalkulacije), koja je znatno ispod trenutne tržišne, oko 4,5 TWh električne energije, odnosno za 50% ili 1,5 TWh više u odnosu na 2019. godinu.\nS obzriom da će električnu energiju prodavati ispod tržišne cene, može se reći da će najveći gubitnici u ovom procesu ponovo biti proizvođači pod kontrolom države.\nTačno je da Hidroelektrika u konkurentnom segmentu prodaje električnu energiju za pik opterećnje, kao i na balansnom tržištu, gde se ostvaruju najviše cene (a Nuklearelektrika u mnogo manjoj meri), međutim, na dva proizvođača će sasvim sigurno uticati alokacija električne energije za regulisani deo tržišta.\nS druge strane, deregulacija će zasigurno dovesti do povećanja konačnih regulisanih cena za stanovništvo, od 1. januara 2020. godine.\nNije pitanje da li se cene povećati, već koliko, a prema procenama pojedinih tržišnih igrača, poskupljenje će iznositi u proseku 5%.\nKao što je već rečeno, dva proizvođača će, po niskoj ceni, obezbediti polovinu potrošnje domaćinstava u regulisanom režimu. Drugu polovinu će četiri snabdevača u poslednjoj instanci morati da kupe na tržištu, po tržišnoj ceni, koja je mnogo viša od regulisane.\nNa primer: prema podacima OPCOM, na jednom od tržišta za bilateralne ugovore sa dugoročnom isporukom (PCCB-LE), u septembru 2019. godine, ugovorena je električna energija, sa budućom isporukom, po prosečnoj ceni od 300 leva (62,9 evra). A električna energija isporučena u septembru 2019. godine, ranije ugovarana na istom tržištu, imala je prosečnu cenu od 233 leva (48,9 evra).\nDakle, polovina potrošnje stanovništva biće obezbeđena po ovim višim cenama. U fakturi će se videti i neki od troškova snabdevača koji ranije nisu bili priznati.\nKao prvo, troškovi kupovine električne energije za potrošnju domaćinstava bili su mnogo viši od onih koje ANRE trenutno priznaje. Ovde je reč o iznosu od 150 miliona leva (31,5 miliona evra), koliko je procenjeno samo za 2019. godinu.\nPored toga, postoje troškovi nabavke elektirčne energije za potrošnju distributivnih mreža (CPT, što je oko 11% ukupne distribuirane električne energije), koji trenutno iznose i do 360 leva (75,5 evra),a ANRE u krajnjoj fakturi za domaćinstvo priznaje 210 leva (44 evra).\nDeo povećanja računa mogao bi biti kompenzovan značajnim smanjenjem regulisane stope povrata za distribuciju, sa 6,9 na 5,66%, koja će stupiti na snagu 1. januara, ali efekat je neuporedivo manji od uticaja faktora koji pritiskaju cene na gore.\nSrbija: Uskoro početak gradnje novog bloka TE Kolubara B\nBugarska: Cena električne energije na IBEX od početka novembra niža za 30%\nRumunija: ANRE odobrio dokumenta za pokretanje projekta LIP 19. novembra\nSrbija: Sudbina rudnika Lece je sudbina cele Medveđe\nSrbija: Zeleni kilovati povećali cenu struje


/ REKTORAT Karijerni centar /VIJESTI /KARIJERNI CENTAR UCG UPOZNAO MODELE PODRŠKE STARTAPU TOKOM SEMINARA U BERLINU\nEvropska Akademija u Berlinu organizovala je četvorodnevni seminar Balkan Bits and Bytes, na kojem je, u ime Karijernog centra Univerziteta Crne Gore, učestovala Nikolina Radulović.\nNa seminaru su prisustvovali i predstavnici Tehnopolisa i Privredne komore iz Crne Gore, te obrazovnih institucija i razvojnih agencija iz Srbije, Albanije i Njemačke.\nTokom četvorodnevnog seminara, učesnici su bili u prilici da prisustvuju predavanjima eminentnih predavača na teme podrške i finansiranja startapova, alternativnih načina finansiranja. Posjetili su i različite primjera dobre prakse širom Berlina.\nNa Tehnološkom univerzitetu u Berlinu upoznali su se sa modelom saradnje ove institucije kompanijom Siemens i njihovim modelom podrške startapovima. Godišnje, kroz ovaj model saradnje podrže do 25 startapova.\nKao primjer uspješnog povezivanja i umrežavanja sa startap timovima i pojedincima sa tehničkim znanjima, učesnicima seminara je predstavljen Startap inkubator Berlin.\nTakođe, učesnici su posjetili i kompaniju WeiberWirtschaft, koja pruža podršku preduzetnicama u osnivanju i razvoju startapova, kao i neprofitnu organizaciju Kulturprojekte Berlin, koja organizuje većinu značajnih kulturnih manifestacija u Berlinu.\nSeminar je završen posjetom industrijske oblasti Treptow-Köpenick, u Berlinu. U ovoj oblasti trenutno posluje preko 10 000 kompanija. U njoj su i Univerzitet primijenjenih nauka i tri centra za inovaciju i tehnologiju, Centar za tehnologiju i inkubaciju, Park inovacija Wuhlheide i WISTA – grad biznisa, nauke i medija, koji je trenutno jedna od top 15 naučno-tehnoloških lokacija u svijetu.


Zvezda povratila grb, dug umanjen – Nadlanu.com\nZvezda povratila grb, dug umanjen\nObjavljeno 29. maja 2012. / 14:43:14\nBEOGRAD, 29. maja 2012. (Beta) – Košarkaški klub Crvena zvezda ponovo je vlasnik svog grba, a dug je umanjila za oko milion evra, rekao je u utorak novinarima u Beogradu predsednik crveno-belih Nebojša Čović.\nZvezda je imala oko milion evra potraživanja prema firmama Stadluks investments i Stadluks ril estejt, čiji je vlasnik Milan Beko, koji je novinarima rekao da mu je bilo zadovoljstvo da “čuva” grb Zvezde.\nČović je kazao da je ovo umanjivanje duga deo strategije koja je pripremljena kada je sadašnja uprava preuzela klub, avgusta prošle godine.\nČović je kazao da je dug sada smanjen na oko milion i po do dva miliona evra. On je kazao da je u trenutku kada je došao taj dug iznosio oko 15 miliona evra, ali da je smanjen sistematskim radom.\n“Radili smo sistematski, a bivši FMP je preuzeo deo tih dugova na sebe. Kroz razne transakcije smo skoro potpuno ovladali finansijama i u najskorije vreme ćemo znati tačan iznos duga. Nismo ovladali sudskim presudama, ali njih sada analiziramo”, rekao je Čović.\n“Plan je takav da za relativno kratko vreme možemo očekivati deblokade računa. Neke ćerke firme su već pod stečajem, a neke će tek otići”, kazao je predsednik Zvezde.


Đoković igra u Melburnu\nNovak Đoković se ipak vraća na teren\nNovak propušta i Dohu\nRonaldinjo napisao ''oproštajno pismo'' fudbalu\nVeliki majstor fudbala Ronaldinjo riješio je da završi karijeru i zvanično. Iako ga godinama nema u vrhu fudbala, jer se 2011. poslije igranja za Milan povukao sa velike scene i igrao gotovo rekreativ...\nStudent Igokea uzela KUP Srpske\nSenzacija u Kupu Republike Srpske. Košarkaši Student Igokee su prvi put osvojili trofej tako što su u Mrkonjiću savladali favorizovanu Mladost nakon produžetka 94:84. Mladi tim Žarka Milakovića je pok...\nDuško Vujošević selektor košarkaške reprezentacije BiH objavio je spisak igrača za nastavak kvalifikacija za plasman na Svjetsko prvenstvo 2019. godine u Kini. Na spisku su: Amar Gegić (Bajern), Neman...\nOrao iz Doboja na krovu svijeta\nOlimpijska prvakinja čeka eutanaziju\nU petak veliki povratak Novaka


PSG: Potvrdjeno da bezbednosnim strukturama države upravljaju ljudi povezani s mafijom\nPokret slobodnih gradjana (PSG) ocenio je danas da otkriće da je direktor Bezbednosno-informativne agencije (BIA) Bratislav Gašić na platnom spisku Zorana Jotića Jotke, kome se sudi za ubistvo, potvrdjuje da "svim bezbednosnim strukturama države" upravljaju ljudi povezani sa mafijom.\nPSG je u saopštenju naglasio da to potvrdjuje i da se državni resursi troše kako bi se njihovi nelegalni poslovi zaštitili.\nMreža za istraživanje kriminala i korupcije (KRIK) objavila je da je Gašić bio na platnom spisku Jotića i da je tu informaciju saopštio jedan član njegove kriminalne grupe u razgovoru koji je prisluškivala policija, a koji je emitovan na sudjenju.\n“Nakon afere u Ministarstvu unutrašnjih poslova i otkrivenih veza sa kriminalnom grupom Veljka Belivuka, kao i ranijih veza ministra (zdravlja) Zlatibora Lončara sa zloglasnim Zemunskim klanom odgovornim za ubistvo premijera Djindjića, ili ogromnog novca čije poreklo Siniša Mali i Aleksandar Vulin ne mogu da objasne, PSG postavlja pitanje: Imate li vi u Srpskoj naprednoj stranci (SNS) nekog funkcionera koji nije povezan sa kriminalom”, navodi PSG.\nU saopštenju se ističe da su gradjani kao normalnost počeli da prihvataju “svakodnevne afere u koje je uključen neko iz vrha države” i da ih onda ni ne čudi što “dokazi protiv kriminalaca pod zaštitom SNS nestaju, ili ih sudije osudjuju na kazne ispod zakonskog minimuma”.


Srpska "konekcija" u Bolonji - Sportske novosti\nNaslovna Fudbal Transferi Fudbal Srpska “konekcija” u Bolonji\nSrpska “konekcija” u Bolonji\nReprezentativac Austrije (srpskog porekla) – Marko Arnautović svoju igračku karijeru nastavlja na Apeninskom poluostrvu, preciznije u dresu italijanskog kluba – Bolonje.\n32-godišnji napadač je pristigao u transferu vrednom 3 miliona eura (dodatnih 1.000.000 eura kroz bonuse) iz kineskog tima, Šangaja. Iskusni golgeter je sa upravom Bolonje parafirao ugovor do leta 2023. godine uz platu od oko 3 miliona eura po sezoni.\nArnautović se tako vratio u italijanski fudbal, jer je sezonu 2009/2010 proveo u dresu Intera, dok je tokom svoje karijere nastupao i za timove – Tventea, Verder Bremena, Stouka, Vest Hem Junajteda, Šangaja.\nU novom klubu sarađivaće sa srpskim strategom – Sinišom Mihajlovićem na čije je insistiranje Arnautović i došao među “crveno-plave”.\nPrethodni tekstHueska “prodala” Galana\nSledeći tekstBohum doveo pojačanje u odbrani


Novi zakoni o turizmu u FBiH bit će harmonizirani s direktivama EU\nPrevious Article Usvojen dokument okvirnog proračuna Federacije od 2018.-2020.\nNext Article Ramljak razotkrio i kazneno prijavio Todorića: Milijuni skrivenih troškova i kredita\nNova zakonska legislativa u oblasti turizma u FBiH donijet će harmonizaciju propisa s direktivama EU, novi ustroj turističkih organizacija i ukidanje članarine kao parafiskalnog nameta te pojednostavljivanje procedure registracije privrednih subjekata u turizmu - istaknuto je jučer na "Turističkom forumu 2017" koji se održava u Tuzli.\nTajnica Federalnog ministarstva okoliša i turizma Kasema Ćatović izjavila je na panelu "Zakonski i instituciaonalni okvir kao podrška ili prepreka razvoju turizma u TK i FBiH" da će Federacija BiH uskoro usvojiti set zakona iz oblasti turizma - zakon o turizmu, zakon o ugostiteljstvu i zakon o boravišnoj taksi.\n"Ustavni sud je 2014. oglasio neustavnim Zakon o turističkim zajednicama što je jedan od glavnih razloga za donošenje nove legislative, uz potrebu za modernizacijom zakona i njihovim usuglašavanjem s direktivama EU", rekla je Ćatović.\n"Svjesni smo uređenja Bosne i Hercegovine i da zemlja nema ministarstvo turizma, a najnoviji podaci pokazuju da je turizam postao druga najznačajnija djelatnost u svijetu", kazao je Gluhić.\nDirektorica Zavoda za prostorno planiranje i urbanizam TK Dragica Tešić istaknula je da, kad je riječ o prostorno-planskoj dokumentaciji u Tuzlanskom kantonu kao podršci razvoju turizma imaju samo pozitivna iskustva.\n"Prostorni planovi su bitni jer se sve ljudske aktivnosti odvijaju u prostoru što prostor čini najvažnijim potencijalom i njegovo planiranje, zaštita i uređenje je najvažnija aktivnost svih nivoa vlasti", pojasnila je Tešić.


Nikodijević: Kao društvo i država uvek ćemo se suprotstavljati nasilju nad ženama - TopVesti.rs\nPredsednik Skupštine grada Beograda Nikola Nikodijević obišao je danas Sigurnu kuću na Međunarodni dan borbe protiv nasilja nad ženama i tom prilikom još jednom istakao da nasilje nad ženama nikada neće biti društveno prihvatljivo. – Kao država i društvo uvek ćemo se suprotstavljati nasilju, o čemu treba da se priča 365 dana u godini. Na prvom mestu\nVESIĆ NA MEĐUNARODNI DAN BORBE PROTIV NASILJA NAD ŽENAMA POSETIO SIGURNU KUĆU: Svaka žena koja trpi nasilje treba i da ga prijavi\nNaše društvo je poslednjih godina uradilo mnogo po pitanju kažnjavanja nasilnika i pružanja pomoći ženama i deci koji su žrtve nasilja, ali nedovoljno kako bi nasilje bilo iskorenjeno. Nasilje je prisutnije nego što ga vidimo i, nažalost, jedan broj žena još uvek se ne ohrabruje da ga prijavi, izjavio je zamenik gradonačelnika Goran Vesić prilikom\n"Svaka žena koja trpi nasilje treba i da ga prijavi": Vesić posetio Sigurnu kuću\nFoto: Grad Beograd Naše društvo je poslednjih godina uradilo mnogo po pitanju kažnjavanja nasilnika i pružanja pomoći ženama i deci koji su žrtve nasilja, ali nedovoljno kako bi nasilje bilo iskorenjeno. Nasilje je prisutnije nego što ga vidimo i nažalost jedan broj žena još uvek se ne ohrabruje to da prijavi, izjavio je zamenik gradonačelnika Goran\nVESIĆ POSETIO SIGURNU KUĆU: "Danas posebno treba da govorimo o nasilju nad ženama"\nNaše društvo je poslednjih godina uradilo mnogo po pitanju kažnjavanja nasilnika i pružanja pomoći ženama i deci koji su žrtve nasilja, ali nedovoljno kako bi nasilje bilo iskorenjeno. Nasilje je prisutnije nego što ga vidimo i nažalost jedan broj žena još uvek se ne ohrabruje to da prijavi, izjavio je zamenik gradonačelnika Goran Vesić prilikom posete\nOd početka godine oko 2.000 žena prijavilo je nasilje u porodici Sigurnoj kući u Beogradu , a zamenik gradonačelnika Beograda Goran Vesić poručio je da je država razvila snažne mehanizme zaštite i da žene ne smeju da trpe nasilje. Vesić je povodom Međunarodnog dana borbe protiv nasilja nad ženama koji se obeležava danas rekao da je u Srbiji u poslednjih\nGORAN VESIĆ PORUČIO ŽENAMA Ne smete da trpite nasilje, država ima mehanizme protiv nasilnika\nVesić: Žene ne smeju da trpe nasilje!\nVesić je povodom Međunarodnog dana borbe protiv nasilja nad ženama koji se obeležava danas rekao da je u Srbiji u poslednjih nekoliko godina urađeno mnogo na unapređivanju zaštite žena od nasilja, ali da se još uvek veliki broj njih odlučuje da ne prijavi nasilje. "Mi smo društvo koje je poslednjih godina zaista uradilio puno ako govorimo o tome kako\nGoran Vesić: "žene ne smeju da trpe Nasilje"\nStanojević: Zajednički ćemo poslati poruku da žene nisu same Vesić: Nasilje je prisutnije više nego sto vidimo Vesić: Ova sigurna kuća ima poršku grada Goran Vesić: "Žene ne smeju da trpe nasilje" BEOGRAD - Od početka godine oko 2.000 žena prijavilo je nasilje u porodici Sigurnoj kući u Beogradu, a zamenik gradonačelnika Beograda Goran Vesić poručio